8 Berita Data Ekonomi Penting Tumpuan Pasaran Minggu Ini (1-5 November 2021)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 10.00 Malam): Menjadi tumpuan bagi menilai kesihatan semasa ekonomi Amerika Syarikat, data tinjauan bagi sektor pembuatan ini akan memberi petunjuk berdasarkan angka bacaan terbaru. Walaupun dijangka sedikit susut berbanding bacaan sebelum ini, namun angka terbaru diramalkan masih berada di paras yang stabil.
Mesyuarat Polisi Bank Pusat Australia (Selasa 11.30 Pagi): Reserve Bank of Australia (RBA) masih dijangka untuk mengekalkan kadar faedah tidak berubah di paras 0.10%. Pelabur masih meneliti petunjuk bagi dasar monetari polisi bank pusat selepas data inflasi Australia yang diterbitkan minggu lalu mencatatkan bacaan yang baik.
Laporan Data ADP NFP AS (Rabu 8.15 Malam): Menjadi petunjuk awal sebelum laporan pekerjaan NFP diterbitkan pada Jumaat, pelabur akan meneliti laporan data pekerjaan bagi sektor swasta di Amerika Syarikat. Pertambahan bagi bulan Oktober diunjur sedikit susut selepas kenaikan pada September.
 Data PMI Perkhidmatan AS Tinjauan ISM (Rabu 10.00 Malam): Tiada perubahan ketara dijangkakan pada tinjauan sektor perkhidmatan AS dengan penilaian yang masih baik menerusai angka bacaan tinjauan walaupun ekonomi AS turut berdepan pelbagai tekanan menuju ke penghujung tahun 2021.
Mesyuarat FOMC (Khamis 2.00 Pagi): Antara acara tumpuan utama pada minggu ini, pelabur akan mengetahui keputusan dasar monetari oleh Federal Reserve (Fed) berkenaan pengetatan polisi yang direncanakan sebelum ini. Dengan data ekonomi semasa, adakah Jerome Powell akan melaksanakan pengurangan pembelian bon (tapering) pada mesyuarat kali ini?
Mesyuarat Polisi Bank Pusat England (Khamis 8.00 Malam): Kadar faedah masih dijangka akan dikekalkan, namun pelabur menantikan isyarat lebih jelas untuk pengetatan polisi oleh Bank of England (BOE) yang akan mempengaruhi pergerakan mata wang Pound.
Laporan Data Pekerjaan Kanada (Jumaat 8.30 Malam): Pergerakan dolar Kanada pada penghujung minggu akan dipacu oleh terbitan laporan data pekerjaan Kanada untuk bulan Oktober selepas lonjakan angka bacaan pada pertambahan di bulan September.
Laporan Data Pekerjaan NFP AS (Jumaat 8.30 Malam): Pasaran berkemungkinan menyaksikan pengukuhan US dolar pada penutup dagangan minggu ini ekoran jangkaan positif pada komponen laporan pekerjaan NFP AS untuk bulan Oktober. Pertambahan pekerjaan dijangka meningkat hampir kepada 400,000 dan kadar pengangguran diramalkan susut daripada 4.8% kepada 4.7%.


Imbangan Dagangan Kanada Baik Tetapi Susut Dalam Jumlah Dagangan

Imbangan perdagangan (trade balance) Kanada menyusut secara mendadak kepada defisit C$1.13 billion pada Oktober dari paras defisit C$4.3 billion pada bulan sebelum yang dilaporkan pada mulanya sebanyak C$4.08 billion defisit. Data kali ini adalah defisit bulanan yang terendah sejak Januari yang lebih baik berbanding jangkaan penganalisis iaitu C$2.1 billion defisit.
Jumlah import pada September banyak dilonjakkan oleh import projek minyak mentah luar pesisir dan dilaporkan import jatuh mendadak pada Oktober sebanyak 6.3% ke paras terendah sejak Februari 2015.
Permintaan import masih lemah, walaupun dengan 1.3% kejatuhan dan import jatuh dalam 7 daripada 11 sektor. Masih ada kejatuhan dalam import tenaga bagi bulan lepas berikutan kerja-kerja baikpulih dalam cari gali petroleum dan gas.
 Tanpa mengambilkira projek di Hebron, imbangan dagangan ini sepatutnya jatuh ke paras C$1.1 billion dari C$1.5 billion sebelum ini.
Eksport meningkat 0.5% pada bulan sama dengan 1.2% peningkatan harga yang diseimbangkan oleh kejatuhan 0.7% oleh jumlah eksport keseluruhan. Eksport meningkat 0.5% pada bulan sama walaupun terdapat kejatuhan dalam 7 sektor dimana peningkatan eksport minyak distabilkan oleh eksport bukan-minyak.
Data secara keseluruhan menunjukkan jumlah dagangan yang relatifnya lemah yang mana akan menyebabkan kebimbangan Bank of Canada walaupun masih rendah dari jangkaan penganalisis.
Dolar Kanada menguat sementara sejurus dikeluarkan berikutan data yang lebih baik dari jangkaan. Usd/Cad menguat dari 1.3265 ke paras 1.3285 kerana data menunjukkan kekurangan dalam jumlah dagangan Kanada.


FOMC: US Dollar Volatile Pagi Tadi? Ini Sebab Kejatuhan US Dollar

Federal Reserve seperti yang dijangka menaikkan kadar faedahnya kepada 2.25% pada awal pagi tadi, dengan Pengerusi Jerome Powell menunjukkan terdapat perubahan dalam pendirian terhadap dasar monetari.
Bank pusat menggugurkan perkataan “accomodative” dalam kenyataan awal yang dikeluarkan pada pukul 2 pagi. Ia telah mencetuskan perdebatan sama ada pengguguran perkataan itu dinilai sebagai hawkish atau dovish dengan pendapat majoriti mengatakan ia hawkish sehingga menyebabkan US dollar menguat pada awalnya.
 Apa yang menyebabkan US dollar jatuh semula adalah komen Powell dalam sidang media yang berkata, “Perubahan itu tidak menunjukkan isyarat yang signifikan dalam halatuju dasar. Ia hanyalah isyarat bahawa dasar akan diteruskan mengikut jangkaan kami.”
“Jawatankuasa menjangka kenaikan beransur-ansur yang konsisten dengan perkembangan aktiviti ekonomi yang kukuh, pengukuhan pasaran buruh, dan inflasi di sekitar sasaran 2% dalam jangka sederhana. Risiko terhadap jangkaan ekonomi adalah seimbang,” demikian seperti yang diperkatakan dalam kenyataan awal.
Dalam unjuran ekonomi yang dikeluarkan, Fed menaikkan ramalan pertumbuhan ekonomi Amerika Syarikat pada tahun ini daripada 2.8% kepada 3.1%. Pertumbuhan ekonomi pada 2019 juga dinaikkan dan ramalan pada 2020 dikekalkan. Namun, unjuran terhadap inflasi (Core-PCE) untuk tahun 2018, 2019, dan 2020 dikekalkan.


Analisis teknikal EUR/JPY – Timeframe H1 – 26/04/2018

Jika diperhatikan secara teknikal, pergerakan harga EUR/JPY di timeframe H1 berpotensi untuk membentuk bullish pennant sekiranya ia breakout ke atas range trendline ketika ini. Dan sekiranya ia breakout 133.43, ia berpotensi untuk mencapai ke resistance seterusnya.
 Walaubagaimanapun, sekiranya ia tidak breakout Key Resistance 133.43/50, EUR/JPY dijangkakan akan melakukan penurunan. Dan target bearish terhampir adalah 132.55. Oleh itu, penting untuk memperhatikan pergerakan semasa EUR/JPY ketika ini samaada ia akan breakout Key Resistance ataupun breakout support terhampir 133.00 untuk terus bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Berita Penting Untuk Semua Trader Sesi Asia

Setelah pemotongan 25 mata asas terhadap kadar tunai rasmi, Kiwi kembali menguat dalam sesi Asia hari ini. Angka pengurangan kadar kepada 2.0% itu adalah yang terendah dalam rekod.
NZD/USD didagang pada 0.7280, meningkat 0.93% selepas RBNZ memutuskan keputusan terbabit. Manakala, AUD/USD juga meningkat 0.13% dan USD/JPY menurun 0.07%.
NZD/USD, 1jam
AUD/USD, 15 minit
 USD/JPY, 15 minit
US Dollar Index yang menguat melawan 6 matawang utama dinilai pada 95.59.
Semalaman, Dollar kekal di paras terendah kerana data AS pada selasa menjejaskan keyakinan terhadap kekuatan ekonomi.
Selasa lalu, AS melaporkan produktiviti bukan ladang menurun 0.5% pada suku ke-2. Perkara ini sekali gus meningkatkan keyakinan kenaikan kadar oleh Fed pada hujung tahun ini.
Ketahuilah tiada jalan mudah untuk berjaya!


GBP/JPY Teruskan Trend Bullish Untuk Minggu Ke-3

Walaupun prestasi dagangan mata wang Pound pada minggu ini dilihat lebih suram berbanding minggu lalu, namun Pound masih berjaya bergerak lebih baik berbanding mata wang Yen.
Sentimen risk-on pasaran dengan pemulihan pada pasaran global mempengaruhi penurunan pada nilai semasa Yen ekoran kehilangan tarikan pelabur terhadap mata wang safe-haven tersebut.
Justeru, disebabkan itu harga pada carta harga pasangan GBP/JPY masih menunjukkan corak kenaikan yang lebih positif berbanding GBP/USD.
Bagi pergerakan mata wang Pound minggu ini, pelabur menantikan ucapan oleh Gabenor bank pusat England (BOE), Andrew Bailey serta data pertumbuhan ekonomi UK untuk dinilai bagi menjangkakan arah Pound pada penutup dagangan penghujung minggu.
Trend bullish harga pada carta GBB/JPY masih berjaya dikekalkan memasuki minggu ketiga selepas harga telah berjaya melonjak dari zon support 153.00 sebelum ini.
Paras ketinggian terbaru 3 minggu dicatatkan pada Rabu semalam mencapai paras sekitar 156.800 selepas kenaikan pada sesi Eropah, namun harga susut semula dari paras ketinggian tersebut sehingga ke penghujung sesi New York.
Peningkatan harga dapat dilihat pada dagangan hari ini (Khamis) di sesi Asia dan bersambung pada sesi Eropah, tetapi pada kadar yang lemah.
 Namun untuk menjangkakan pergerakan harga bakal diteruskan pada trend bullish, sasaran harga berkemungkinan menuju sehingga ketinggian sekitar 157.700.
Paras tersebut merupakan zon rintangan harga yang turut diuji pada Januari lalu selama 2 minggu berturut-turut namun gagal harga lepasinya.
Sementara untuk penurunan harga yang berlaku pula, selepas isyarat awal untuk perubahan trend bearish, harga dijangkakan untuk menuju ke zon RBS (resistance become support) pada 155.200.
Penurunan lebih rendah melepasi zon tersebut akan mendorong jangkaan untuk harga kembali semula ke zon support 153.00 sebelum ini.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Pekerjaan UK Lemah Tekan GBP/USD Ke Paras Lebih Rendah

Pergerakan harga pada carta pasangan matawang GBP/USD menunjukkan harga menyambung penurunan ekoran Pound Sterling yang didagangkan lemah.
Tekanan terhadap matawang British itu didorong oleh laporan berkenaan Perdana Menteri UK Boris Johnson yang akan mengubah undang-undang supaya tempoh peralihan Brexit tidak akan dilanjutkan seterusnya menimbulkan kebimbangan terhadap hubungan perdagangan EU-UK.
PM Johnson tekad untuk mengundurkan Britain dari EU selewatnya penghujung 2020 namun pemimpin EU memberi amaran bahawa berkemungkinan kriteria perjanjian untuk kepentingan kedua pihak sukar dicapai.
Dagangan GBP/USD menunjukkan penurunan seawal sesi Asia bermula menyambung penurunan harga pada dagangan Isnin.
Harga kemudian menunjukkan kenaikan yang perlahan pada sesi Asia menyentuh paras 1.33000 yang dilihat sebagai zon SBR (support become resistance).
Kemudian harga dilihat kembali membuat penurunan semula dan penurunan lebih ketara dipamerkan ketika memasuki sesi pasaran Eropah hari ini.
Kebimbangan terhadap laporan pekerjaan UK turut menekan harga sehingga ke paras 1.31800, paras yang menjadi tumpuan harga pada dagangan minggu lalu.
 Meneliti komponen data pekerjaan UK yang diterbitkan, indeks purata pendapatan 3 bulan mencatatkan penurunan lebih rendah berbanding jangkaan. Tuntutan bagi tidak bekerja juga catat bacaan lebih tinggi berbanding jangkaan penurunan.
Kadar pengangguran di UK masih kekal di paras 3.8% berbanding jangkaan meningkat kepada 3.9%. Paras tersebut adalah terendah untuk 45 tahun.
Penurunan lebih rendah harga dijangka akan kembali menuju paras tumpuan pada 1.30000 sebelum menuju zon-zon support harga sehingga ke paras 1.28200 yang menjadi support bagi dagangan November.
Sebaliknya jika harga kembali membuat kenaikan, pasaran bakal menjangkakan kenaikan mudah harga selepas kemenangan Parti Konservatif minggu lalu.
Kenaikan harga bakal menguji semula paras ketinggian yang dicapai pada 1.35300 Jumaat lalu.
Pelabur akan menantikan isyarat lebih jelas berhubung isu Brexit dan tindakan yang akan diambil oleh Perdana Menteri UK, Boris Johnson selepas mengekalkan jawatan beliau sebagai pemimpin.
Lihat gambar carta pasangan matawang GBP/USD di bawah untuk rujukan analisis teknikal anda.


Analisis GOLD – Emas Canak Semula Tembus Paras $1,800!

Kejutan di Jepun pada Selasa semalam ketika pasaran memberi tumpuan pada mesyuarat bank pusat Jepun sedikit menggugat keyakinan para pelabur.
Namun, ada kemanisan buat pelabur emas apabila nilai komoditi berharga tersebut mula menunjukkan peningkatan nilanya.
Gabenor Bank of Japan (BOJ) yang mengumumkan pelarasan pada program kawalan hasil keluk (YCC) untuk bon 10 tahun kerajaan Jepun telah menimbulkan panik seketika pada pasaran global sebelum reda semula untuk sesi-sesi berikutnya.
Yen ketara mengukuh sementara US dolar pula masih bergerak sendu dalam pasaran menyambung corak mendatar dari awal minggu.
Seperti mata wang safe-haven Yen, aset emas juga turut mencuri peluang untuk meningkat dengan kenaikan nilai harian semalam sekitar $35 dicatatkan.
Dapat diperhatikan pergerakan harga pada carta XAU/USD yang mengukur nilai emas berbanding US dolar yang pada mulanya dibuka di sekitar 1787.00 di sesi Asia kemudiannya telah membuat kenaikan sehingga melepasi paras tumpuan 1800.00.
Ada penurunan seketika harga ke paras 1800.00 di awal sesi New York semalam, namun harga kembali melantun dan menyambung kenaikan lebih tinggi untuk mengakhiri dagangan penghujung sesi mencapai puncak 1820.00.
Pergerakan harga yang bersambung di sesi Asia pagi Rabu ini walau bagaimanapun kembali perlahan semula dan sedikit menurun di sekitar 1815.00.
 Kenaikan lebih tinggi dijangka akan diteruskan untuk harga menuju zon rintangan pada 1830.00 untuk catatkan paras ketinggian terbaru 6 bulan.
Namun, kenaikan tersebut haruslah melepasi dahulu ketinggian dicapai minggu lalu pada 1824.00.
Sementara, untuk jangkaan bagi penurunan harga emas pula, zon 1800.00 dijangka akan terus mengundang reaksi menarik harga selepas diuji.
Penurunan yang melepasi semula zon tersebut akan kembali memberi isyarat pergerakan bearish untuk emas susut lebih rendah.
Paras-paras tumpuan sebelum ini akan menjadi tumpuan kembali seperti support minggu lalu pada 1775.00 dan zon RBS (resistance become support) pada 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dovish Draghi Melemahkan Eur/Usd Pukul Tiga Petang Tadi

Eur/Usd menjunam 50 pip pukul tiga petang tadi selepas komen dari Presiden ECB (European Central Bank) Mario Draghi tersebar dan pasaran dengan pantas menyerap komen beliau khususnya pasaran Eropah dan instrumen berkaitan matawang Euro.
Draghi berpendirian tiada keperluan untuk mengubah kenyataan polisi ECB, termasuk pembelian bon sehingga penghujung tahun ini dan juga kadar faedah terendah, sehingga inflasi mencapai paras yang memberangsangkan, katanya pada Khamis.
“Saya tidak melihat sebab untuk mengubah haluan dari petunjuk yang kami berikan dalam kenyataan awal sidang media polisi sebelum ini,” kata Draghi dalam konferens di Frankfurt.
 Tambahnya lagi, “Sebelum membuat perubahan kepada pendirian kami dalam komponen — kadar faedah, pembelian aset dan panduan ke hadapan — kami perlu mendapatkan keyakinan yang mencukupi bahawa inflasi akan dicapai dalam jangka masa sederhana, dan akan kekal di paras tersebut walau dalam keadaan kurangnya rangsangan polisi monetari.
Ahli-ahli ECB dilihat berusaha untuk mengelakkan sebarang jangkaan perubahan polisi oleh pasaran pada mesyuarat April ini dengan kenyataan-kenyataan ‘dovish‘ yang dibuat sejak minggu lalu. Mesyuarat Jun akan menjadi lebih penting dalam jangka masa sederhana berikutan tempoh tersebut adalah selepas pilihanraya Presiden Perancis.
Eur/Usd menjunam 50 pip sehingga 1.0640 sebelum stabil semula ketika ini.


Keputusan Mesyuarat BOE Bakal ‘Kocak’ GBP/USD Sebentar Lagi!

Air yang tenang jangan disangka tiada buaya. Trader Pound pasti semakin berhati-hati menjangkakan pasaran bakal ‘berkocak’ pada sesi Eropah sebentar lagi.
Debaran semakin terasa menjelang keputusan mesyuarat polisi bank pusat England untuk edisi Ogos pada jam 7 petang waktu tempatan.
Bank of England (BOE) dijangka untuk mengekalkan kadar faedah tidak berubah, namun ucapan susulan oleh Gabenor Andrew Bailey akan menjadi tumpuan pelabur bagi mendapatkan petunjuk berkenaan langkah pengetatan dasar.

Jika diperhatikan pergerakan harga pada carta pasangan mata wang GBP/USD, harga bergerak mendatar sejak awal minggu di sekitar paras 1.39000 sementara pelabur berwaspada terhadap dagangan Pound.
Kenaikan harga dipamerkan pada sesi Eropah semalam namun sekadar menjengah paras 1.39500 sebelum harga susut semula di bawah paras 1.39000 susulan pengukuhan US dolar pada sesi New York yang menekan harga.
Penurunan harga di bawah paras halangan Moving Average 50 (MA50) pada rangka masa 1 jam pergerakan harga membuat pelabur turut waspada untuk isyarat bearish, namun keputusan mesyuarat BOE bakal jadi penentu arah pergerakan selanjutnya.
 Sekiranya keputusan mesyuarat memihak kepada pengukuhan Pound, harga bakal melonjak di atas paras 1.39000 dan menuju ke zon rintangan 1.40000.
Meneruskan trend bullish sebelum ini, kenaikan harga yang melepasi 1.40000 seterusnya akan menuju pula ke paras ketinggian sekitar 1.41000 untuk mencatatkan paras tertinggi terbaru 6 minggu.
Namun jika Pound mengalami susut nilai yang ketara selepas keputusan mesyuarat tersebut, pelabur bakal menyaksikan harga menjunam menguji zon RBS (resistance become support) pada 1.38000.
Penurunan lebih rendah diteruskan bakal kembali semula ke paras tumpuan sebelum ini pada 1.37000 dan zon support 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gempa Bumi: Harga Produk Tenusu New Zealand Masih Kukuh

Data terbaru Indeks harga Global Dairy Trade (GDT price index) merekodkan 4.50% peningkatan berbanding 11.40% data sebelum ini. Harga keseluruhan susu tepung (Whole Milk Powder) naik 3.20%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Peningkatan ini adalah kenaikan ketiga dan merupakan paras tertinggi sejak 28 bulan lepas. Negara ini banyak bergantung kepada eksport produk tenusu dalam perdagangan antarabangsa yang mencatatkan 19% daripada keseluruhan eksportnya.
 Untuk rekod New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.
Gempa bumi baru-baru ini yang berlaku di New Zealand menjadi fokus utama dalam jangka masa pendek ini dan mungkin akan memberi kesan kepada sektor tenusu disebabkan kesukaran penghantaran produk. Pun begitu, tiada kerosakan dilaporkan di kilang Fonterra.
Pengeluaran di New Zealand dilihat akan berkurangan berikutan cuaca yang tidak baik dan musim luruh yang semakin dekat.
Secara keseluruhan penawaran (supply) global secara relatifnya adalah lemah yang akan mendorong kenaikan harga.


Analisis Teknikal GBP/JPY – Timeframe H1 – 27/11/2018

Pergerakan harga pada chart pasangan matawang GBP/JPY menunjukkan kenaikan harga pada kadar yang berterusan sepanjang hari di mana matawang Sterling dilihat berjaya mengukuhkan nilainya berbanding Yen. Pelabur masih optimis melihat rundingan Brexit semakin mengorak langkah sehingga ke fasa-fasa akhir rundingan dan menunggu keputusan undian Parlimen pula pada Disember ini. Secara teknikal, harga pada chart GBP/JPY telah membuat kenaikan melepasi paras Magic Pivot pada awal sesi pasaran Asia semalam dan seterusnya meneruskan lagi kenaikan melepasi pula paras resistance MagicR1 pada indicator Moshed Magic Line. Harga dilihat menguji paras ketinggian lonjakan harga pada dagangan Khamis lalu dan gagal meneruskan kenaikan ke paras lebih tinggi.
Pada sesi pasaran Asia pagi ini, harga bergerak perlahan dan membuat sedikit penurunan ke paras Magic Pivot 145.234 hari ini dan berlegar di paras tersebut buat seketika. Namun, menjelang pembukaan sesi pasaran Eropah, harga menunjukkan penurunan dan bergerak melepasi paras Magic Pivot hari ini menuju ke paras support 144.742 (MagicS1). Jika harga berjaya meneruskan penurunan ke paras lebih rendah, harga bakal menguji paras support semasa pada chart GBP/JPY di sekitar paras 144.084 (MagicS2). Dan sekiranya penurunan harga masih berlaku, harga bakal mencari paras terendah yang baru berkemungkinan mencecah ke paras serendah 143.592 (MagicS3).
Sebaliknya, jika harga kembali membuat lonjakan semula, paras resistance 145.892 (MagicR1) dilihat menjadi paras awal yang akan diuji harga. Seterusnya, harga yang berjaya membuat kenaikan melepasi paras tersebut dilihat akan menuju pula ke paras resistance lebih tinggi yang berada di paras 146.384 (MagicR2) di mana turut menjadi paras tumpuan harga sebelum ini. Dan jika Sterling terus didagangkan mengukuh berbanding Yen, harga berkemungkinan mencapai paras ketinggian yang baru di sekitar resistance 147.042 (MagicR3).
 Terus ikuti perkembangan rundingan Brexit dan sentimen semasa dalam pasaran bagi memantau pergerakan harga pada chart GBP/JPY ini. Dan jadikan indicator Moshed Magic Line sebagai indikator tambahan tetap pada analisis teknikal harian anda.

Paras support: 144.742, 144.084, 143.592.
Paras resistance: 145.892, 146.384, 147.042.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 27/8/2018

Matawang US dollar mendominasi pasaran minggu lalu selepas Gabenor FED, Jerome Powell menyatakan tentang kenaikan kadar faedah di US dalam masa terdekat walaupun Presiden Trump mengkiritik dan tidak bersetuju terhadap kenaikan kadar faedah tersebut. Namun, pada penghujung minggu, matawang EURO dilihat menguat berbanding US dollar setelah ucapan daripada Jerome Powell yang bernada dovish semasa simposium Jackson Hole yang lalu. Beliau tidak melihat ekonomi di Amerika Syarikat terlalu laju sekaligus mengatakan bahawa kenaikan kadar faedah akan dilaksanakan secara beransur-ansur. Hal ini yang menyebabkan penyusutan nilai matawang USD turut memberi manfaat kepada matawang EURO berikutan sifat matawang EURO yang Anti-USD. EURO masih dilihat optimis dengan ucapan yang hawkish sebelum ini daripada salah seorang ahli ECB iaitu Weidman tentang dasar monetari mereka yang positif di samping aktiviti ekonomi yang sedang berkembang dengan kadar yang cepat di zon Euro.
Secara teknikal, harga dilihat masih dalam fasa menaik namun harga masih bergerak perlahan sejak sesi pasaran Asia dibuka hari ini. Pada Jumaat lalu, harga telah membuat kenaikan sehingga berjaya menembusi (breakout) paras resistance di 1.16200 dan naik sekitar 30 pips sebelum harga kembali turun semula di bawah paras 1.16200 pada petang ini dan harga semasa berada di sekitar paras 1.16100 setakat jam 4 petang. Jika pada minggu ini sentimen pasaran tidak menyokong kekuatan nilai USD, harga berkemungkinan untuk membuat kenaikan sehingga paras resistance 1.17600 atau lebih tinggi. Namun, jika USD terus menguat dan menekan harga ke bawah, paras support yang perlu diuji adalah di paras 1.15400 dan jika berjaya ditembusi (breakout), paras support seterusnya yang berkemungkinan menjadi tumpuan harga berada di zon support 1.14000.

Paras support: 1.15578, 1.14935, 1.14522.
Paras resistance: 1.16634, 1.17047, 1.17690.


Analisis GOLD – Boleh Ke Harga Melonjak Semula?

Dagangan emas pada awal minggu ini dilihat memaparkan pergerakan harga yang mendatar walaupun US dolar masih dalam tempoh penyusutan nilainya.
Pergerakan harga untuk US dolar dijangka lebih aktif pada hari ini selepas bank-bank di Amerika Syarikat (AS) ditutup sempena Presidents Day dan juga Lunar New Year.
Pergerakan pada carta harga XAU/USD dilihat berlegar pada zon harga 1820.00 di awal minggu selepas harga susut semula dari paras rintangan 1850.00 minggu lalu.
Pada rangka masa 1 jam di carta XAU/USD, pelabur meneliti reaksi harga terhadap paras halangan Moving Average 50 (MA50) yang bakal memberi isyarat awal untuk arah pergerakan harga emas.
Jika harga berjaya melonjak lebih tinggi dari zon 1820.00, pelabur akan menjangkakan trend bullish semula harga dan menuju ke paras rintangan 1850.00.
Zon rintangan tersebut akan diuji sekali lagi pada minggu ini sebelum harga yang meneruskan kenaikan bakal menuju pula ke paras rintangan 1875.00.
 Sebaliknya jika harga menyusut lebih rendah, paras sokongan harga dilihat berada pada 1800.00 yang menjadi paras tumpuan sebelum ini.
Penurunan lebih rendah akan menguji zon support 1785.00 yang menyokong kenaikan semula harga ketika penurunan di awal Februari.
Seterusnya, kejatuhan lebih rendah dilihat akan mencecah semula ke paras 1765.00 yang menjadi paras sokongan pada dagangan penghujung November tahun lalu.
Pelabur turut akan memantau sentimen pasaran semasa yang akan terus mempengaruhi dagangan emas.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangkaan Keputusan Mesyuarat FOMC & BOE Boleh Lonjakkan GBP/USD?

Selain mesyuarat FOMC, tumpuan juga akan terarah kepada keputusan mesyuarat bank pusat England (BOE) untuk pasaran menilai penetapan dasar monetari semasa sama ada meneruskan pengetatan atau melonggarkan dasar.
Jadi, mata wang Pound dan US dolar akan didagangkan berisiko sepanjang minggu ini sebelum terbitan laporan data pekerjaan NFP Amerika Syarikat (AS) menanti di penghujung minggu.
Pound masih gagal menunjukkan arah pergerakan yang jelas dengan bergerak mendatar sepanjang minggu lalu.
Bacaan data bagi sektor pembuatan dan perkhidmatan UK yang masih berada di bawah paras 50.0 mata diterbitkan minggu lalu terus mengendurkan keyakinan pelabur terhadap ekonomi negara tersebut.

Pergerakan harga pada carta pasangan mata wang GBP/USD jika diteliti minggu lalu mendatar dalam julat zon sekitar 100 pips harga.
Zon 1.2400 kekal dilihat menjadi penghalang untuk harga menyambung trend bullish ke paras lebih tinggi, sementara zon RBS (resistance become support) pada 1.23000 masih dilihat sebagai sokongan harga daripada jatuh lebih rendah.
Pergerakan harga yang berlegar di sekitar paras Moving Average 50 (MA50) pada rangka masa 1 jam di carta GBP/USD juga gagal menampilkan isyarat jelas untuk arah harga selanjutnya.
 Oleh itu, pasaran kini menantikan keputusan mesyuarat FOMC dan BOE untuk jangkaan pergerakan harga menjelang dagangan Februari.
Untuk jangkaan bagi kenaikan jika diteruskan, harga yang melepasi zon rintangan pada 1.24000 bakal melanjutkan pendakian lebih tinggi menuju pula 1.25000 sebagai sasaran terhampir.
Mencapai ketinggian tersebut telah mencatatkan paras tertinggi terbaru harga untuk tempoh dagangan 7 bulan.
Namun jika harga gagal melepasi 1.24000, harga berkemungkinan boleh susut semula menuju ke paras sokongan 1.23000 dan menguji zon RBS (resistance become support) tersebut.
Jika petunjuk trend bearish lebih jelas, harga bakal menjunam lebih rendah menuju sehingga 1.22000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/JPY – Timeframe H1 – 23/8/2018

Antara isu utama yang menghiasi drama pasaran pada hari ini adalah masalah pergolakan politik di Australia. Matawang AUD didagangkan paling lemah hari ini dan penurunan ketara dapat dilihat pada sesi pasaran Asia hari ini.
Perdana Menteri Australia, Malcolm Turnbull berhadapan risiko politik selepas beberapa Menteri kabinet beliau meletakkan jawatan. Kemungkinan berlakunya perubahan dalam tampuk pimpinan di Australia menjadi faktor kebimbangan dalam pasaran.
Sementara itu, jangkaan pasaran dalam keadaan risk-off memberi kelebihan terhadap matawang JPY. Berikutan tarif 16 billion dollar oleh Amerika Syarikat terhadap barang China hari ni, dijangka permintaan terhadap JPY akan meningkat ekoran pasaran yang beralih ke arah matawang safe-haven.
 Pada awal sesi Asia hari ini, harga bagi pasangan AUD/JPY dilihat mengalami kejatuhan yang ketara ekoran daripada isu ketidaktentuan politik di Australia. Harga telah turun lebih rendah daripada julat harga semalam iaitu di 81.366-80.908 sehingga ke paras terendah hari ini di sekitar 80.710 sebelum kembali ke paras julat harga semalam.
Harga semasa bergerak perlahan di bawah garisan Moving Average 100 (MA100) dan berada di sekitar zon harga 80.850 setakat jam 3 petang. Jika harga masih meneruskan penurunan, support terdekat berada di zon 80.500 dan jika harga berjaya menembusi (breakout) paras tersebut, harga berkemungkinan turun ke paras support 79.700.
Sebaliknya, jika harga membuat kenaikan dan berjaya menembusi resistance di paras 81.400, resistance yang bakal diuji adalah di paras 82.200. Ikuti perkembangan politik di Australia yang bakal memberi kesan terhadap pergerakan harga bagi AUD/JPY.
Paras support: 80.979, 80.714, 80.521.
Paras resistance: 81.437, 81.630, 81.895.


Mampukah USD/JPY Terus Mencanak Selepas Lonjakan 200 Pips?

Pergerakan harga pada carta pasangan mata wang USD/JPY mempersembahkan aksi bergaya dengan lonjakan agresif untuk mencatat peningkatan sekitar 220 pips daripada paras terendah minggu lalu.
Mata wang Yen terus dipacu lemah berikutan Bank of Japan (BOJ) mengekalkan pelonggaran polisi dengan menetapkan kadar faedah tidak berubah di tahap -0.10%.
Selain itu, sasaran hasil bon kerajaan 10 tahun juga turut ditetapkan di paras 0%.
Dolar greenback pula terus tunjuk ‘belang’ untuk kekal mengukuh pada sesi Eropah hari ini (Selasa) dan sekali gus menyokong USD/JPY mencapai kenaikan yang lebih tinggi.
Namun pelabur perlu berwaspada terhadap mata wang US dolar yang mana Pengerusi Federal Reserve (Fed) Jerome Powell bakal melontarkan ucapan pada malam ini dan berkemungkinan akan mempengaruhi hala tuju seterusnya bagi USD.
Jika diperhatikan kepada carta pasangan mata wang USD/JPY, harga kekal meningkat sekitar 45 pips untuk meneruskan rentak kenaikan yang lebih tinggi.
 Pengukuhan US dolar yang lebih kuat dijangka akan mendorong harga untuk kembali menuju ke zon rintangan yang dicatatkan pada awal dagangan Julai sekitar 111.640.
Peningkatan yang lebih tinggi akan menguji zon rintangan berikutnya pada 112.200 yang merupakan zon yang paling sukar ditembusi sejak 19 bulan yang lalu.
Zon RBS (resistance become support) 110.800 akan kembali dituju sekiranya harga gagal untuk menembusi zon rintangan 111.640 dan membuat penurunan semula bagi membuat HL (higher low) yang terbaharu.
Penurunan yang lebih rendah berkemungkinan akan melepasi paras halangan Moving Average 50 (MA50) pada rangka masa 1 jam untuk menguji semula zon RBS 110.100 dan memberi isyarat bearish harga.
Lihat gambar carta harga pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penggerak Pasaran Forex Minggu Ini (22-26 Mei)

US dolar berjaya untuk memulih dalam sesi dagangan minggu ini selepas mendapat tekanan sejak beberapa minggu lalu disebabkan risiko politik di US. Risiko politik yang  bermula dari pemecatan bekas Pengarah FBI  dan berlarutan sehingga dakwaan yang melibatkan campur tangan Rusia dalam kempen pilihanraya US. Terbaru, menantu Trump dan juga penasihat di White House Kushner di bawah pemerhatian FBI kerana dakwaan kaitannya dengan pihak Rusia.
Walaubagaimanapun, risiko politik ini seakan telah reda dan pulih dengan US dolar berjaya menguat selepas mencapai paras terendah enam bulan lalu dalam indeks US dolar. Pasangan matawang Eur/Usd juga jatuh daripada paras tertinggi enam bulan lalu dengan pemulihan US dolar.
Gbp/Usd  yang turut menguat sejak beberapa minggu lalu yang disokong oleh sentimen keyakinan terhadap Parti Konservatif yang terus meningkat kini lemah selepas serangan di Manchester. Kejatuhan Gbp/Usd juga disebabkan sokongan yang semakin merosot kepada parti Theresa May yang dilaporkan oleh tinjauan Yougov.
Dolar Kanada terus dipengaruhi oleh pergerakan pasaran minyak mentah global. Kejatuhan minyak mentah global selepas OPEC bersetuju memotong pengeluaran sehingga sembilan bulan adalah disebabkan ia telah diserap oleh pasaran (priced-in). Pemotongan sehingga sembilan bulan telah pun dijangka oleh pasaran seminggu sebelum itu dan harapan pasaran untuk melihat jumlah bekalan yang lebih banyak dipotong tidak kesampaian dan menyebabkan harga minyak mentah kini terus di bawah tekanan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

15 – 19 Mei
22 – 26 Mei

Eur/Usd- naik 290 pip
Eur/Usd- 108 pip ranging

Usd/Jpy– jatuh 363 pip
Usd/Jpy– 127 pip ranging

Gbp/Usd– naik 183 pip
Gbp/Usd– jatuh 268 pip

Usd/Chf- jatuh 293 pip
Usd/Chf- 84 pip ranging

Usd/Cad– jatuh 214 pip
Usd/Cad– jatuh 153 pip

Aud/Usd– naik 85 pip
Aud/Usd– 95 pip volatile

Nzd/Usd– naik 99 pip
Nzd/Usd– naik 161 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Imbangan perdagangan Jepun (Isnin)

Lebihan perdagangan Jepun berkurang lebih dari jangkaan pada April dengan peningkatan import melebihi eksport. Jepun kini hampir keluar dari defisit dagangan yang dialami sejak enam tahun lalu didorong nilai import yang semakin berkurangan. Akaun perdagangan Jepun juga semakin baik yang disokong oleh nilai Yen yang kompetitif dan juga lonjakan semula pasaran antarabangsa. Kedua-dua faktor ini telah menyokong eksport yang memberi sumbangan positif kepada pertumbuhan ekonomi.

Indeks PMI Zon-Eropah (Selasa)

Indeks PMI sektor pembuatan Zon Eropah meningkat ke paras 57.0 dari 56.7 pada April. Bacaan kali ini lebih dari jangkaan 56.5 dan merupakan bacaan tertinggi 73 bulan lalu. Indeks komposit secara keseluruhan tidak berubah pada Mei di paras 56.8 yang masih di paras tertinggi enam tahun lalu.
Keyakinan di Zon Eropah secara keseluruhan kekal kukuh yang akan mengukuhkan aliran modal masuk yang juga memberi sokongan secara tidak langsung kepada matawang.

Indeks perniagaan IFO Jerman (Selasa)

Indeks keyakinan IFO yang dikeluarkan sebentar tadi mengukuh ke paras 114.6 pada Mei dari 113 pada April dan melebihi jangkaan pasaran. Data ini mengukur keadaan semasa dan jangkaan sektor perniagaan di Jerman.

Ucapan Mario Draghi (Rabu)

 Beliau masih lagi mengekalkan nada ucapan ‘dovish‘ beliau seperti sebelum ini. Draghi mengatakan  berdasarkan penilaian semasa terhadap kesan sampingan kepada ekonomi menunjukkan tiada sebab untuk ECB mengubah pendirian yang telah diberikan semasa kenyataan polisi dalam sidang media sebelum ini.

Penetepan kadar Bank of Canada (Rabu)

Kadar dikekalkan di paras 0.5% yang sejajar dengan jangkaan pasaran. Kenyataan BoC kali ini dilihat meyakinkan terutamanya dalam jangkaan pertumbuhan ekonomi dan tidak menunjukkan kecenderungan bank pusat untuk melonggarkan polisi di mana pengetatan polisi akan diambil kira tahun ini jika pertumbuhan berada di atas paras ramalan.

Laporan minit mesyuarat FOMC (Khamis)

FOMC menyatakan dalam minit mesyuaratnya bahawa adalah perlu untuk menunggu lebih banyak bukti petunjuk ekonomi di samping mengatakan kelemahan data baru-baru ini hanyalah sementara sebelum bank pusat menaikkan kadarnya semula.

Pertumbuhan ekonomi UK suku pertama (Khamis)

Pertumbuhan ekonomi suku pertama UK telah dikaji semula dan diturunkan kepada 0.2% dalam anggaran kedua yang dibuat. Bacaan kali ini lebih rendah dari anggaran pertama 0.3% dan juga di bawah jangkaan pasaran 0.3%. Manakala dari segi tahunan iaitu dalam tempoh 12 bulan sehingga suku pertama 2017, pertumbuhan ekonomi (GDP) juga rendah dari jangkaan 2.0% daripada anggaran awal 2.1%.
Dalam susana seperti ini di UK, keyakinan terhadap pertumbuhan di UK akan semakin lemah.

Keputusan mesyuarat OPEC (Khamis)

Selepas keputusan OPEC melanjutkan pemotongan bekalan sehingga sembilan bulan, harga minyak mentah masih dilihat berada di bawah tekanan sehingga kini. Tekanan terhadap pasaran ini dipercayai disebabkan kekecewaan pasaran kerana jumlah pemotongan yang kurang dari harapan pasaran.

Harga pengguna, inflasi Jepun (Jumaat)

Harga pengguna (core) Jepun meningkat pada bulan keempat berturut-turut pada April walaupun lebih rendah daripada jangkaan pasaran. Inflasi teras (Core-CPI) yang tidak mengambil kira harga makanan naik 0.3% pada April berbanding kenaikan 0.2% pada bulan sebelum itu. Jangkaan pasaran kali ini ialah kenaikan 0.4%.

Tempahan durable-goods US (Jumaat)

Tempahan ‘durable goods‘ teras (core-durable goods) pada April merosot 0.7% berbanding jangkaan pasaran yang lebih tinggi iaitu kenaikan 1.4% pada tempoh tersebut. Bacaan yang dicatatkan pada bulan sebelum itu ialah kenaikan 2.3% yang telah dikaji semula.

Data pertumbuhan GDP US suku pertama (Jumaat)

Laporan kedua pertumbuhan ekonomi US menunjukkan bacaan sebelum ini telah dikaji semula dan dinaikkan kepada 1.2% dari 0.7%. Jangkaan kali ini ialah ia dinaikkan kepada 0.9%. Data inflasi perhatian The Fed, perbelanjaan penggunaan peribadi (Personal Consumpton Expenditure) dinaikkan kepada 0.6% dari 0.3% sebelum ini. Komponen pelaburan juga dinaikkan bacaannya daripada 4.3% kepada 4.8%.


The Fed Berada Dalam ‘Dilema’, Bacaan NFP Bulan Oktober Mengukuh Lebih Dari Jangkaan!

Pertumbuhan pekerjaan lebih kukuh daripada jangkaan pada bulan Oktober walaupun kenaikan kadar faedah Rizab Persekutuan yang tinggi bertujuan untuk memperlahankan pasaran buruh yang masih kukuh.
Bacaan NFP menujukkan peningkatan sebanyak 261,000 bagi bulan Oktober, manakala kadar pengangguran bergerak lebih tinggi kepada 3.7%, berdasarkan laporan yang dikeluarkan oleh Jabatan Buruh sebentar tadi. Bacaan tersebut adalah lebih baik daripada anggaran Dow Jones yang menjangkakan kenaikan pekerjaan sebanyak 205,000. Namun bacaan pengangguran pula adalah lebih teruk dari anggaran yang jangkakan bacaan 3.5%.
Purata pendapatan setiap jam meningkat 4.7% dari tahun lalu dan 0.4% untuk bulan tersebut, menunjukkan bahawa pertumbuhan gaji masih berkemungkinan menekan inflasi. Pertumbuhan tahunan memenuhi jangkaan manakala keuntungan bulanan mendahului sedikit daripada anggaran 0.3%.
Penjagaan kesihatan mendahului perolehan pekerjaan, menambah 53,000 jawatan, manakala perkhidmatan profesional dan teknikal menyumbang 43,000 dan pembuatan meningkat sebanyak 32,000.
 Angka baharu itu muncul ketika the Fed sedang berusaha untuk menurunkan inflasi yang berkembang pada kadar tahunan 8.2%. Pada minggu ini, the Fed telah meluluskan kenaikan kadar faedah 0.75 mata peratusan kali keempat berturut-turut, menjadikan kadar pinjaman penanda aras kepada julat 3.75%-4%.
Kenaikan itu sebahagiannya bertujuan untuk menyejukkan pasaran buruh di mana masih terdapat hampir dua pekerjaan untuk setiap pekerja menganggur yang ada. Walaupun dengan kadar yang berkurangan, pertumbuhan pekerjaan telah mendahului tahap pra-pandemiknya, di mana pertumbuhan gaji bulanan purata 164,000 pada 2019.
Walaupun pertambahan pekerjaan kekal meningkat, keadaan ekonomi telah memaksa beberapa pemain industri utama mengurangkan pekerja mereka. Amazon pada hari Khamis berkata ia menghentikan pengambilan untuk peranan dalam tenaga kerja korporatnya.
Selain itu, Apple berkata ia akan membekukan pekerja baharu kecuali untuk penyelidikan dan pembangunan. Syarikat ride hailing Lyft melaporkan ia akan mengurangkan 13% tenaga kerjanya, manakala syarikat pembayaran dalam talian Stripe berkata ia mengurangkan 14% pekerjanya.


Laporan Pekerjaan Kanada & NFP AS Bakal Gegarkan Carta USD/CAD

Carta harga pasangan mata wang USD/CAD telah memaparkan pergerakan mendatar sepanjang minggu ini menyambung corak suram tersebut dari minggu lalu lagi.
Pergerakan mata wang dolar Kanada dipengaruhi oleh sentimen pasaran minyak mentah menyaksikan penyusutan mata wang tersebut yang terkesan dengan kejatuhan harga minyak ke paras terendah 6 bulan.
Kejatuhan harga minyak tersebut adalah didorong oleh kebimbangan pelabur terhadap peningkatan kelembapan ekonomi di tengah-tengah permintaan yang berkurang dari ekonomi gergasi dunia Amerika Syarikat yang kini dilaporkan pula berdepan penularan virus Monkeypox.
Penurunan tersebut adalah paras yang terendah pernah dicatatkan sejak Februari yang dilihat telah menghapuskan semua keuntungan yang dicatatkan ketika situasi pencerobohan Rusia ke atas Ukraine.
Inventori minyak mentah AS melonjak dengan ketara pada minggu lalu sebanyak 4.5 juta tong berbanding daripada jangkaan yang menyusut kepada 1.4 juta tong.
Tumpuan kini terarah kepada penerbitan laporan data pekerjaan NFP Amerika Syarikat (AS) pada sesi New York sebentar lagi yang bakal memberikan impak besar kepada pergerakan US dolar pada dagangan di sesi terakhir ini.
Selain itu juga, laporan data pekerjaan Kanada yang akan diterbitkan bersama juga turut akan diberi perhatian pasaran termasuk bank pusat dan bakal mempengaruhi mata wang dolar Kanada.
 Melihat pergerakan harga pada carta pasangan mata wang USD/CAD, harga menunjukkan kenaikan dari paras sokongan 1.28200 pada sesi New York dan meneruskan kenaikan sehingga bersambung ke Eropah petang ini.
 Harga telah meningkat melepasi halangan Moving Average 50 (MA50) pada rangka masa 1 jam di carta USD/CAD untuk memberi isyarat bagi pergerakan bullish, namun masih dilihat bergerak dalam zon mendatar dengan rintangan pada 1.29000 masih menghalang kenaikan harga.
Sekiranya harga berjaya melantun lebih tinggi dan melepasi paras 1.29000 tersebut, harga dijangkakan bakal meneruskan pengukuhan untuk menyambung pergerakan trend bullish dengan jangkaan untuk sasaran selanjutnya mencapai ke paras 1.30000 untuk capai ketinggian terbaru 2 minggu.
Manakala jika harga gagal untuk meneruskan pengukuhan atau berkemungkinan menjunam selepas laporan data pekerjaan diterbitkan, paras support 1.28200 bakal diuji semula dan penurunan yang dilanjutkan akan mensasarkan pula pada zon 1.27700 selepas isyarat perubahan trend bearish dinilai pelabur.
Penurunan yang lebih rendah di ramalkan bakal menyusut sehingga ke zon support 1.26000 untuk harga keluar dari zon mendatar beberapa minggu ini dan catatkan paras terendah terbaru 8 minggu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Terus Melonjak Tinggi, Ini Yang Berlaku Pada Pasaran Mata Wang Menjelang FOMC!

US dolar dilaporkan melonjak ke paras tertinggi baru dalam dua dekad pada hari Rabu, apabila keputusan Presiden Rusia Vladimir Putin untuk menggerakkan lebih ramai tentera bagi mengatasi konflik di Ukraine. Dalam masa yang sama, pasaran juga bergelut dengan jangkaan kenaikan kadar faedah yang agresif oleh The Fed.
Putin pada hari ini telah memanggil 300,000 anggota simpanan untuk berperang di Ukraine dan berkata Moscow akan bertindak balas dengan lebih meluas jika Barat meneruskan apa yang disebutnya “pemerasan nuklear” berhubung konflik di sana.
Laporan itu telah mendorong US dolar mengukuh berbanding mata wang utama yang lain, lebih 0.60% kepada paras dagangan 110.733. Mata wang Eropah telah menerima impak dari pengukuhan US dolar, prestasi mata wang Euro telah jatuh lebih 0.95% ke paras dagangan 0.9875. Mata wang sterling pula susut 0.45% kepada paras dagangan 1.1328.
 Menurut pakar strategi mata wang Societe Generale, Kenneth Broux, laporan berkenaan Rusia telah menambah buruk keadaan. Kebimbangan tentang peningkatan dalam konflik menjejaskan mata wang Eropah. Dan jika Fed juga bersikap hawkish malam ini maka dapat dijangka prestasi yang lebih teruk buat Euro.
Pada awal pagi Khamis nanti, the Fed dijangka menaikkan kadar faedah sebanyak tiga perempat daripada mata peratusan untuk kali ketiga berturut-turut dan memberi indikasi berapa banyak lagi kadar faedah perlu ditingkatkan untuk mengurangkan inflasi.
Dolar Australia dan New Zealand pula mencecah paras terendah berbilang tahun. Mata wang Aussie jatuh ke paras terendah $0.6655. Tumpuan pasaran kini tertumpu pada mesyuarat FOMC!


GBP/USD Kekal Mendatar Di Zon Terendah Harga 37 Tahun

Pergerakan harga pada carta pasangan mata wang GBP/USD kekal mendatar ketika memulakan dagangan awal minggu ini dengan mata wang US dolar masih mencari-cari arah yang jelas dalam pasaran.
Manakala Pound pula kekal bergerak suram dipacu pergerakan US dolar sementara pelabur menantikan keputusan mesyuarat bank pusat untuk kedua-dua mata wang tersebut.
Federal Reserve (Fed) dijangka akan menaikkan kadar faedah sebanyak 75 mata asas untuk mesyuarat kali ketiga berturut-turut ke paras 3.25%, pada awal pagi Khamis ini.
Dan pada hari yang sama, di sesi Eropah, tumpuan akan terarah pada keputusan mesyuarat bank pusat England (BOE) dengan jangkaan kenaikan kadar faedah sebanyak 50 mata asas kepada 2.25%.

Memerhatikan pergerakan harga di carta GBP/USD pada Isnin semalam, penurunan harga dimulakan pada sesi Asia, namun harga melantun semula selepas mencecah zon 1.13500 yang dicecah harga minggu lalu.
Zon 1.13500 yang dicecah harga pada Jumaat lalu merupakan rekod terendah harga sejak tahun 1985 selepas penurunan awalnya melepasi zon 1.14500.
Pada sesi New York semalam, harga telah dilihat melantun semula sehingga kembali berlegar di zon 1.14500 yang menjadi zon rintangan terbaru buat harga bersambung pada dagangan sesi Asia pagi Selasa ini.
 Peningkatan awal harga di atas paras sokongan Moving Average 50 (MA50) pada rangka masa 1 jam di carta GBP/USD memberi indikasi awal bagi permulaan trend bearish harga.
Sekiranya harga berjaya meneruskan kenaikan lebih jelas melepasi rintangan 1.14500, berkemungkinan harga akan mensasarkan menuju rintangan pada zon 1.16000-1.16500.
Melepasi zon tersebut seterusnya akan mencapai kembali paras ketinggian dicatatkan minggu lalu sebelum zon rintangan pada 1.18000 akan menjadi tumpuan selanjutnya.
Namun jika harga kekal gagal untuk melepasi paras 1.14500, penurunan harga boleh berlaku semula, namun adakah zon 1.13500 terus berjaya untuk melantunkan harga?
Jika harga terus alami penyusutan lebih rendah, sasaran adalah untuk menuju sehingga sekitar 1.13000 atau 1.12000 sekaligus mencatatkan paras terendah terbaru 37 tahun.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Beberapa Data Penting Mengubah Haluan Matawang Dalam Sesi Asia!

Dalam sesi Asia hari ini, kiwi mengukuh setelah bank pusat menekankan risiko pasaran perumahan dalam laporan kestabilan kewangan terbarunya hari ini.
NZD/USD didagangkan melonjak sebanyak 0.74%. Di tempat lain, USD/JPY juga meningkat sebanyak 0.38% kepada 112.37, manakala AUD/USD meningkat sebanyak 0.05%.
NZD/USD, 30 minit
USD/JPY, 30 minit
AUD/USD, 30 minit
Di Jepun, pengeluaran perindustrian dicatat lebih tinggi sebanyak 0.1% pada bulan Oktober.
Dalam masa yang sama, Australia turut melaporkan data jualan rumah baru bagi bulan November dan kelulusan pembinaan merosot daripada yang dilaporkan. Walaupun begitu, data kredit sektor swasta mencatat lonjakan sebanyak 0.5 peratus.
 US Dollar Index yang mengukur kekuatan US Dollar berbanding sekumpulan matawang utama yang lain kali terakhir dinilai pada 101.01.
Semalam, US Dollar mengurangkan keuntungan, namun masih disokong oleh data AS yang kuat sekli gus meningkatkan keyakinan terhadap kekuatan ekonomi.
Data rasmi menunjukkan bahawa anggaran keluaran dalam negara kasar AS bagi suku ketiga meningkat 3.2%.
Disamping itu, Lembaga Persidangan AS meramalkan bahawa Indeks Keyakinan Pengguna meningkat kepada 107.1 bulan ini daripada bacaan bulan Oktober.
Data ini bakal menambah keyakinan terhadap prospek ekonomi AS berikutan jangkaan pertumbuhan ekonomi an inflasi di bawah dasar Donald Trump.
Selain itu, data-data ekonomi yang semakin kuat juga memungkinkan potensi kenaikan kadar oleh Fed pada mesyuarat dasar Disember nanti.
Pandangan Terkini Gabenor Mengenai Pasaran Kewangan di Malaysia


Terkejut Tak Semua? Habis Huru-Hara Pasaran Sebab Inflasi AS!

Bacaan terbaru dalam data inflasi Amerika Syarikat mengejutkan pasaran dengan mencatatkan penurunan yang lebih perlahan daripada dijangkakan.
Indeks harga pengguna (CPI) AS menunjukkan peningkatan 6.4% tahun ke tahun pada Januari daripada 6.5% bulan sebelumnya, tetapi meleset berbanding jangkaan untuk kenaikan 6.2%.
Pun begitu, ia masih merupakan bacaan terendah yang pernah dicatatkan sejak Oktober 2021, dan menurun untuk tujuh bulan berturut-turut.
Sementara pada asas bulanan pula inflasi pengguna menepati jangkaan dengan meningkat kepada 0.5% daripada penyusutan 0.1% yang dicatatkan bulan sebelumnya.
Reaksi US dolar pada mulanya menunjukkan peningkatan sebaik sahaja data tersebut dikeluarkan sebelum sedikit susut tidak lama selepas itu.
 Ini mungkin tindak balas awal pasaran yang melihat angka lebih rendah daripada dijangkakan, dan setelah menilai semula inflasi sebenarnya masih memaparkan penurunan walaupun pada kadar lebih kecil.
Namun, ia mungkin memberi peluang buat Federal Reserve (Fed) meneruskan kenaikan kadar sebanyak 25 mata asas atau mengekalkannya tinggi untuk beberapa waktu.
Susulan data tersebut, pelabur memberi tumpuan kepada kenyataan pembuat dasar Fed untuk mendapatkan petunjuk tentang pandangan baharu mereka selepas laporan inflasi dikeluarkan.
Presiden Fed Dallas, Lorie Logan mengatakan bank pusat perlu sentiasa bersedia meneruskan kenaikan kadar untuk tempoh lebih lama daripada yang dijangkakan sebelum ini.
Sementara Presiden Fed New York, John Williams pula mengatakan bahawa usaha untuk mengawal inflasi masih belum selesai.


China Dan Eropah Akan Mengadakan Perjumpaan Bagi Menangani Isu Tarif Trump

Pada hari ini, kesatuan Eropah akan mengadakan perjumpaan tahunan dengan China, dan akan membincangkan isu tentang perikatan kerana China cuba berunding dengan Eropah bagi menangkis pengenaan tarif US.
Premier Li Keqiang akan menjadi tuan rumah kepada Presiden Majlis Eropah Donald Tusk dan Presiden Suruhanjaya Eropah Jean-Claude Juncker di Beijing dimana kedua-dua pihak akan meneruskan perbincangan perjanjian pelaburan jangka panjang.
Pertemuan itu dijangka menghasilkan pernyataan rasmi yang sederhana bagi mengesahkan komitmen kedua-dua pihak dalam sistem perdagangan pelbagai hala. Pada mesyuarat pada tahun lalu dan 2016, para pemimpin telah gagal
Para pemimpin gagal mencari konsensus yang cukup untuk kenyataan bersama itu selepas mesyuarat pada tahun 2016 dan 2017.
Pertemuan pada kali ini nampaknya lebih merumitkan dengan hubungan perdagangan antara US-China yang belum mencapai kesepakatan.
 Presiden U.S., Donald Trump, telah memberi amaran bahawa beliau akan mengenakan tarif ke atas barangan bernilai lebih $ 500 bilion ke atas China.
China pula telah bersumpah akan bertindak balas terhadap tindakan yang dikenakan oleh US. Dalam masa yang sama, Eropah juga telah menzahirkan tindakan menentang dasar perdagangan Amerika tersebut.
Duta China ke Kesatuan Eropah, Zhang Ming, dalam satu komentar dalam akhbar mengatakan bahawa tumpuan utama mesyuarat tersebut adalah tentang bagaimana hubungan China-EU
dapat menjadi indikasi kestabilan perdagangan di tengah-tengah pengamalan dasar perlindungan perdagangan seperti yang diamalkan oleh US.
Menurut pegawai Eropah, tindakan Trump yang turut mensasarkan tarif ke atas Eropah akan memberi ruang bahawa hubungan EU-China boleh menjadi benteng untuk perdagangan global.
Selain itu, China dan EU juga dijangka akan membentuk kumpulan kerja sebagai pembaharuan WTO.
Jurucakap Suruhanjaya Eropah Margaritis Schinas pada Jumaat berkata perbincangan dengan China akan memberi tumpuan pada perdagangan dan pelaburan.


7 Berita Data Ekonomi Penting Tumpuan Pasaran Minggu Ini (5-9 April 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Perkhidmatan AS Tinjauan ISM (Isnin 10.00 Malam): Sektor perkhidmatan di Amerika Syarikat dilihat menunjukkan pertumbuhan yang baik. Bacaan bagi bulan Mac dijangka untuk meningkat kepada 58.3 mata berbanding 55.3 pada Februari.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) dijangka akan terus mengekalkan kadar faedah tidak berubah pada 0.10% dan kenyataan terbaru oleh Gabenor akan menjadi petunjuk buat pelabur untuk polisi bank pusat di masa hadapan.
Data PMI Perkhidmatan Eropah (Rabu 4.00 Petang): Bacaan akhir PMI perkhidmatan dijangka tidak berubah berbanding bacaan sebelum ini. Sektor perkhidmatan Eropah dilihat semakin menunjukkan peningkatan selepas jatuh di bawah paras 50.0 sejak Oktober tahun lalu.
 Data PMI Perkhidmatan UK (Rabu 4.30 Petang): Sektor perkhidmatan UK telah menunjukkan perkembangan pada Mac, pertama kali sejak 5 bulan ke paras 56.8 mata. Bacaan akhir dijangka kekal tidak berubah.
Minit Mesyuarat FOMC (Khamis 2.00 Pagi): Pelabur akan meneliti butiran lanjut pada minit selepas mesyuarat FOMC pada bulan Mac sama ada ahli mesyuarat memberi perhatian terhadap perubahan inflasi atau pasaran bon.
Data Inflasi China (Jumaat 9.30 Pagi): Perbelanjaan pengguna akan memberi isyarat awal pemulihan ekonomi. Indeks harga pengguna di China yang dijangka meningkat bakal memberi suntikan terhadap sentimen global pasaran.
Laporan Data Pekerjaan Kanada (Jumaat 8.30 Malam): Pertambahan pekerjaan di Kanada untuk bulan Mac dijangka menurun kepada 90,000 berbanding lonjakan 259,200 pada bulan sebelumnya. Sementara, kadar pengangguran pula dijangka menurun kepada 8.0% daripada 8.2%.


Analisis teknikal AUD/USD – Timeframe Daily – 23/04/2018

Jika diperhatikan, momentum pergerakan harga bagi AUD/USD masih kuat ke arah bearish dan sekiranya ia berjaya untuk breakout Key Support 0.7650 ini, ia berpotensi tinggi untuk meneruskan lagi penurunan dan mencapai ke level support seterusnya iaitu 0.7580 atau lebih rendah ke 0.7505 pada minggu ini.
 Walaubagaimanapun, harga AUD/USD kini berada di zone kritikal di mana ia berada di support trendline bullish(rujuk timeframe mingguan) yang berpotensi membentuk new HL bagi wave mingguan. Secara teknikalnya, ia juga berkemungkinan akan mulai kembali bullish jika tidak berjaya untuk breakout Key Support tersebut.
Jika bullish, target terhampir adalah ke sekitar Key Resistance dan jika breakout ia akan mencapai ke harga seterusnya iaitu 0.7875 pada minggu ini. Oleh itu, kesimpulannya penting untuk memperhatikan pergerakan semasa AUD/USD ketika ini samaada ia akan breakout Key Support ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pandangan Kalendar Ekonomi yang Telah Berlaku Minggu Ini (28 Nov-2 Dis)

Pasaran tukaran matawang (Foreign exchange market) pada minggu ini agak sibuk dengan laporan data-data petunjuk ekonomi dari ekonomi terbesar dunia US. Data-data US ini menunjukkan bacaan yang baik seperti laporan KDNK, Indeks keyakinan pengguna, Data pekerjaan ADP, Indeks aktiviti sektor pembuatan, dan akhir sekali data terpenting yang ditunggu-tunggu oleh pasaran setiap bulan iaitu data pekerjaan NFP yang dilaporkan bercampur-campur.
Walaupun data-data ini menunjukkan peningkatan yang kukuh secara keseluruhan, namun masih tidak dapat meneruskan momentum pengukuhan US dolar sejak pilihanraya lepas. Tim Clayton, penganalisis ekonomi di Investica ltd UK mengatakan pasaran telah pun bergerak ke-arah (priced-in) kenaikan kadar US sepenuhnya. Tambahnya lagi dalam komen sebelum laporan NFP, yang mana data memerlukan bacaan yang begitu tinggi untuk membawa USD ke atas lagi. Hal ini dapat kita lihat pada Jumaat lepas, data NFP yang positif gagal menguatkan USD walaupun kadar pengangguran yang dicatatkan begitu rendah.
Jika dilihat dengan teliti US dolar sebenarnya telah melemah berbanding matawang utama yang lain setelah menguat sejak pemilihan Donald Trump sebagai Presiden. US dolar kehilangan momentum kenaikan sejak dua minggu ini yang mungkin disebabkan aktiviti pengambilan keuntungan berikutan penguatan USD yang begitu mendadak. Walaupun begitu, pasaran masih melihat sentimen penguatan USD berikutan kenaikan kadar yang begitu pasti dalam mesyuarat FOMC 14 Disember ini.
Berikut adalah julat pergerakan pasangan matawang (currency pair) utama dunia minggu ini dan minggu lepas agar anda dapat melihat perbezaan antara kedua-dua minggu tersebut.

21-25 November
28 Nov – 2 Dis

Eur/Usd – Jatuh (Ranging) 140 pip
Eur/Usd – Naik 145 pip

Usd/Jpy – Jatuh (Ranging) 138 pip
Usd/Jpy – Naik 345 pip

Gbp/Usd – Naik 218 pip
Gbp/Usd – Naik 350 pip

Usd/Chf – Naik 117 pip
Usd/Chf –  Jatuh (Ranging) 130 pip

Usd/Cad – Naik 160 pip
Usd/Cad – Jatuh 292 pip

Aud/Usd – Naik 153 pip
Aud/Usd –  Ranging 125 pip

Nzd/Usd – Naik 110 pip
Nzd/Usd – Naik 139 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Ucapan Mario Drahi, Isnin

Beliau mengatakan keadaan ekonomi di zon Eropah masih berdaya tahan pada 2016 walupun dengan ketaktentuan ekonomi dan politik pada masa ini. Beliau menegaskan bahawa polisi monetari sahaja tidak mampu untuk memberi pertumbuhan ekonomi yang kukuh dan bagi meningkatkan keberkesanan polisi monetari ini, polisi fiskal diperlukan untuk sama-sama menyumbang kepada pertumbuhan ekonomi.
Dalam jangka masa panjang, ekonomi UK yang kurang terbuka akan memberi risiko dalam perdagangan , migrasi dan pelaburan langsung asing (FDI) yang akan memberikan impak negatif terhadap inovasi , persaingan, produktiviti dan keluaran maksimum di UK.

Ucapan Gabenor Poloz, Selasa

Dalam ucapan Gabenor Bank Pusat Kanada (BoC) pagi tadi, Poloz mengatakan sektor perkhidmatan yang semakin meningkat akan terus menstabilkan ekonomi Kanada. Polisi monetari telah membantu pemulihan ekonomi  dan pengembangan aktiviti perkhidmatan yang akan menjadi pemacu utama ekonomi pada tahun-tahun akan datang. Poloz mengatakan yang dia begitu yakin dan percaya penigkatan dan pengembangan sektor perkhidmatan akan menuju ke arah pemulihan ekonomi yang sepenuhnya dan ekonomi yang lebih kukuh di Kanada.

Data KDNK US, Selasa

Data menunjukkan pertumbuhan KDNK sebanyak 3.2% berbanding bacaan sebelum ini yang dikeluarkan Ogos lepas yang mencatatkan bacaan 2.9%, manakala jangkaan penganalisis pada bacaan kali ini ialah 3.0%. Pelaburan keseluruhan meningkat 2.1% pada suku ketiga ini berbanding kiraan pertama sebanyak 3.1%. Perbelanjaan modal melonjak walaupun terdapat kelemahan dalam perbelanjaan peralatan yang merosot sejak empat suku yang lepas. Manakala eksport bersih memberikan sumbangan positif kepada data kali ini, yang mana perbelanjaan kerajaan juga meningkat sebanyak 0.2%

Indeks Keyakinan Pengguna, Selasa

indeks keyakinan pengguna (Consumer confidence) meningkat begitu tinggi ke paras 107.1 pada November dari 100.8 pada Oktober. Jangkaan penganalisis bagi data ini ialah 101.3. Peningkatan dalam keyakinan ini akan melonjakkan perbelanjaan pengguna dan juga pasaran buruh walaupun korelasi antara keduanya tidak begitu kuat. Pasaran juga akan melihat data bulan ini, sama ada data menunjukkan impak pilihanraya baru-baru ini kepada keyakinan pengguna.

Laporan Kestabilan kewangan dan Ucapan Gabenor, Rabu

RBNZ masih lagi mengutarakan kebimbangan dengan keadaan semasa dalam sektor perumahan. Harga rumah kepada nisbah pendapatan adalah yang tertinggi di dunia di paras 9.6 merujuk kepada data terkini. Harga rumah dilihat meneruskan kenaikan di bahagian-bahagian lain negara ini dengan peningkatan harga tahunan sebanyak 10%. Sektor perbankan mempunyai dana modal dan keuntungan yang masih tinggi, tetapi kebergantungan terhadap pasaran luar negara yang meningkatkan dana asing (wholesale funding) akan menyebabkan bank di NZ terdedah dengan peningkatan kos dan mengurangkan akses kepada dana, semasa pasaran global berada dalam turun-naik (volatility). Manakala dalam sektor tenusu yang merupakan industri terbesar di New Zealand, peningkatan harga sejak beberapa bulan lepas sepatutnya telah menguntungkan sektor ini semula. Walau bagaimanapun, peningkatan hutang yang tinggi yang bermula sejak dua tahun lepas menjadikan sektor ini mungkin berhadapan dengan kejutan di masa hadapan.
Graeme Wheeler menjangkakan inflasi pengguna akan bergerak semula ke paras sasaran pada Disember berikutan kadar faedah yang berada di paras terendah yang telah memberikan tekanan menaik kepada harga pengguna. Indeks Harga Pengguna (CPI) di Wellington meningkat hanya 0.2% pada suku ketiga dengan peningkatan 0.4% pada suku kedua. RBNZ juga tidak akan teragak-agak utnuk melonggarkan polisi monetarinya. Untuk rekod RBNZ telah memotong kadar (cash rate) sebanyak 25 mata asas kepada 1.75 pada 10 November lepas.

Mesyuarat OPEC, Rabu

Menteri minyak OPEC bermesyuarat di Vienna untuk memuktamadkan pemotongan pengeluaran minyak mentah dunia. OPEC bersetuju untuk memotong keluaran minyak sebanyak 1.2 juta tong sehari. Selain itu, satu lagi berita yang mengejutkan pasaran minyak global apabila Indonesia digantung dari pertubuhan ini.
Untuk rekod, ini adalah kali kedua Indonesia keluar dari pertubuhan ini setelah menyampaikan hasrat untuk keluar pada tahun 2009. Indonesia telah menjadi ahli OPEC selama hampir 50 tahun sebelum keluar pada tahun tersebut. Selain itu, Indonesia juga baru sahaja menyertai OPEC pada tahun ini sejak kali terakhir keluar pada 2009.

Data Pekerjaan ADP, Rabu

 ADP melaporkan sejumlah 216,00 pekerjaan baru dicatatkan dalam sektor swasta pada November. Catatan ini adalah jumlah tertinggi sejak Jun lepas. Untuk pengetahuan pembaca data yang dicatatkan pada Oktober iaitu sebanyak 147,000 telah dikaji semula dan dilaporkan data sebenar ialah 119,000. Data ini lebih tinggi daripada jangkaan penganalisis iaitu 161,000.

Data KDNK Kanada, Rabu

Peningkatan sebanyak 0.3% pada September yang merupakan pertumbuhan positif selama empat bulan berturut-turut. Kenaikan ini lebih tinggi daripada jangkaan penganalisis sebanyak 0.1% dan pertumbuhan tahunan meningkat ke paras 1.9%. Industri pengeluaran barangan merekodkan kenaikan 1.1% pada September walaupun peningkatan keseluruhan berada di paras 1.4%. Dalam industri minyak dan gas sebanyak 2.7% peningkatan dicatatkan dan menyumbangkan pertumbuhan 3.6% dalam bacaan tahunan yang mana sektor tenaga merekodkan peningkatan sebanyak 6.5%.

Data Inventori minyak EIA, Rabu

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 0.9 juta tong minggu ini berbanding 1.3 juta penyusutan pada minggu lepas.

Indeks (PMI) sektor pembuatan China, Khamis

Ekonomi China berkembang dalam kadar terpantas pada November dengan aktiviti pembuatan mencapai paras tertinggi sejak beberapa tahun lepas dan pertumbuhan dalam perkhidmatan menunjukkan pengukuhan yang berterusan. Indeks Purchasing Managers (PMI) atau panggilan rasminya Beijing’s official manufacturing purchasing managers’ index, meningkat kepada 51.7 pada November berbanding bacaan pada bulan sebelum iaitu 51.2. Bacaan pada bulan ini merupakan rekod tertinggi sejak pertengahan 2014.
Indeks Caixin yang mengira tahap keadaan aktiviti pembuatan berkembang pada kadar sederhana pada November. Bacaan kali ini menunjukkan pertumbuhan dalam sektor tradisional yang terus memacu lonjakan ekonomi kepada ekonomi kedua terbesar dunia ini. Indeks Caixin Purchasing Managers (PMI) ini mencatatkan bacaan sebanyak 50.9 pada November berbanding bulan lepas 51.2. Walaupu begitu, impak indeks masih dilihat positif kerana jangkaan penganalisis yang berada di paras 50.9. Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.

Data Jobless claims, Khamis

Jabatan Buruh US melaporkan 268,000 laporan pengangguran (Jobless claims) dicatatkan bagi minggu berakhir pada 26 November yang menunjukkan peningkatan sebanyak 17,000 berbanding minggu sebelum itu yang mencatatkan jumlah 251,000. Data yang dikeluarkan ini lebih tinggi daripada jangkaan penganalisis sebanyak 252,000.

Data PMI Sekor pembuatan US, Khamis

Data yang dikeluarkan oleh Institute for Supply Management ini melaporkan bacaan indeks yang meningkat ke paras 53.2 dari 51.9 sebelum ini. Bacaan di atas 50 menggambarkan industri yang sedang berkembang manakala sebaliknya bacaan di bawah 50. Dalam masa yang sama, pemulihan dalam pelaburan perniagaan akan dapat membantu kepada prospek yang lebih cerah di pihak pengeluar. Industri juga mungkin akan terkena tempias semula berikutan penguatan nilai US dolar yang akan mengurangkan permintaan terhadap barangan US dalam pasaran eksport.

Jualan Runcit Australia, Khamis

Jualan runcit Australia meningkat pada Oktober yang menyaksikan peningkatan tiga bulan berturut-turut. Peningkatan ini menunjukkan pengukuhan pertumbuhan perbelanjaan pengguna. Jualan runcit meningkat sebanyak 0.5% kepada $25.616 billion tanpa mengambilkira jualan musim perayaan (seasonally adjusted) lebih rendah dari catatan September iaitu 0.6%. Penganalisis menjangkakan peningkatan jualan runcit sebanyak 0.3%. Jualan runcit merupakan data yang mempunyai hubungkaiit yang tinggi dengan perbelanjaan pengguna yang merupakan 50% daripada Keluaran dalam negara kasar (KDNK) negara Australia.

Data PMI sektor pembinaan UK, Khamis

Indeks Purchasing Manager (PMI) bagi bulan November mencatatkan peningkatan dari 52.8 dari 52.6 bulan Oktober. Bacaan ini merupakan catatan lebih tinggi berbanding jangkaan penganalisis sebanyak 52.2 dan tertinggi sejak lapan bulan lepas. Aktiviti perniagaan dan tempahan baru meningkat dalam kadar tertinggi sejak Mac 2016 dan terdapat kejatuhan mendadak dalam aktiviti pembekal. Terdapat tanda pengukuhan dalam aktiviti dalam sektor pembinaan perumahan, walaupun kadar pengembangan masih sederhana. Sektor komersial pulan mencatatkan peningkatan pertama sejak enam bulan lepas.

Data pekerjaan Kanada, Jumaat

Gunatenaga di Kanada meningkat 10,700 orang pada November. Data positif ini adalah peningkatan selama empat bulan berturut-turut termasuk 43,900 peningkatan yang dicatatkan pada bulan sebelum. Jangkaan penganalisis bagi data kali ini ialah kejatuhan sebanyak 16,500 pekerjaan. Kadar pengangguran jatuh kepada 6.8% dari 7.0% bulan sebelum, sementara kadar penyertaan dalam keseluruhan tenaga buruh (participation rate) jatuh kepada 65.5% dari 65.8%. Participation rate ialah jumlah tenaga buruh yang sedang bekerja dan aktif mencari pekerjaan di dalam sesebuah Negara.
Walaubagaimanapun, data pada hari ini masih mengecewakan disebabkan kejatuhan dalam jumlah pekerjaan sepenuh masa sebanyak 8,700, manakala pekerjaan sambilan pula meningkat sebanyak 19,400.

Data pekerjaan NFP US, Jumaat

Gunatenaga dalam sektor swasta meningkat pada November, manakala kadar pengangguran US jatuh ke paras terendah sejak sembilan tahun lepas berikutan pengurangan jumlah penduduk yang sedang mencari pekerjaan.  Kadar upah pula mencatatkan kejatuhan 0.1% berbanding bulan Oktober yang meningkat 0.2%.
Tambahan 178,000 dalam pasaran buruh US dengan catatan bulan lepas yang juga meningkat 142,000. Jangkaan oleh Bloomberg bagi data hari ini ialah 180,000. Kadar pengangguran jatuh 0.3% kepada 4.6% dari 4.9% pada bulan Oktober. Peningkatan sederhana dalam pasaran buruh memberikan isyarat kepada ekonomi bahawa syarikat-syarikat masih sudi untuk mengambil pekerja sebelum dan selepas pilihanraya 8 November lepas.


Analisis Teknikal EUR/USD – Timeframe H1 – 2/4/2018

Pergerakan harga bagi EUR/USD bergerak agak perlahan hari ini berikutan ‘Bank Holiday’ yang menyebabkan kurangnya ‘liquidity’ di dalam pasaran. Secara teknikal, jika diperhatikan mood masih dijangkakan bearish setelah ia breakout minor trendline bullish minggu lalu dan selagi ia tidak breakout 1.2380 peluang yang boleh diperhatikan keesokan hari adalah sekitar harga yang berpotensi retrace iaitu 1.2350 – 1.2380.
 Sekiranya EUR/USD breakout Key Support pada minggu ini, jangkaan target yang berpotensi dicapai adalah sekitar harga 1.2240 atau lebih rendah ke support mingguan 1.2190. Oleh itu, jika terbentuknya sebarang sell signal sekitar harga yang berpotensi retrac, kebarangkalian adalah tinggi untuk ia meneruskan lagi penurunan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


TIPS Menjadikan Akaun DEMO Lebih REAL Agar Tidak Memakan Diri

Memulakan trading dengan latihan menggunakan ‘Demo Akaun’ adalah satu tindakan terbaik untuk membiasakan diri dengan forex trading. Demo akaun juga baik untuk anda BERLATIH membuat analisis teknikal, melukis chart, backtesting, atau forward testing. Walaubagaimanapun, akaun demo mempunyai kelemahannya sendiri.
Kelemahan paling besar adalah, akaun demo tidak dapat memberikan kesan kepada emosi apabila anda mempunyai Open Trade atau ketika position sedang floating negatif. Kita tidak akan merasakan EMOSI dan STRESS mendagangkan wang sebenar.
Pernah tak anda rasa, “mudahnya trading dengan akaun demo”, SENANGNYA nak buat untung! Ramai newbie yang memulakan akaun demo dengan deposit $100,000 dan tidak sampai sehari telah berjaya meningkatkan modal itu kepada $140,000 atau $150,000. Ini memang hebat, tetapi ia tidak cukup REAL, kerana jarang retail trader seperti kita membuka akaun dengan modal $100,000. Jika kita menggunakan akaun demo dengan modal yang terlalu besar – selepas itu terus menggunakan akaun real, biasanya kita tak realistik dalam meletakkan lot position dan mengambil risiko.
Banyak lagi kesilapan yang kita buat semasa membuka demo akaun menjadikan prestasi kita dalam akaun real tidak seperti yang diharapkan.
Jom kita fokus bagaimana untuk membuatkan akaun demo nampak lebih REAL.
 Pertama sekali anda MESTI membuka akaun demo dengan modal yang REALISTIK iaitu amaun yang lebih kecil seperti $1000 dan bukannya $100,000. Maksud saya di sini deposit amaun yang anda mampu contohnya $1000, $500 atau $2000. Dengan amaun sebegini SIMULASI latihan anda dalam demo akaun menjadi lebih REAL.
Dengan menggunakan akaun demo yang kecil anda akan mendapat faedah berikut:
– PROFIT yang anda dapat dalam demo akaun adalah hakikat sebenar profit yang mungkin akan anda dapatkan dalam akaun REAL. Amaun besar dalam demo akaun hanya akan membuatkan anda OVER-CONFIDENT, inilah yang perlu kita elakkan.
– SPREADS juga adalah REAL. Biasanya newbie yang menggunakan amaun besar dalam demo akaun akan cuba mendapatkan PROFIT dalam satu pergerakan kecil. Dengan peratusan PROFIT yang kecil contoh 5% daripada $100,000 dalam DEMO – anda sudah dapat $5,000. Ia sudah dianggap besar bukan? $5,000 dalam Ringgit anda sudah dapat RM20,000, BANYAK tu. Ini sebenarnya akan menjadikan anda TIDAK REALISTIK dan OVER-CONFIDENT.
Inilah persiapan yang anda perlu buat jika anda seorang NEWBIE. Bermula dengan betul, buat persiapan betul untuk mendapatkan PROFIT yang betul. REALISTIK! Orang yang tak realistik itulah yang GAGAL awal dalam industri ini.
>>>NAK BELAJAR ANALISIS FUNDAMENTAL? KLIK SINI<<<


Analisis GOLD – Harga Dah Mula Naik, Pelabur Harap Emas Berjaya Tembus Rintangan $1,950

Peningkatan semula risiko dalam sentimen pasaran menuju penghujung minggu ini telah memberi kesan terhadap kenaikan nilai emas dalam pasaran.
Laporan berkenaan kerajaan Amerika Syarikat (AS) yang mengeluarkan kenyataan bahawa tentera Rusia sedang melakukan jenayah perang ke atas Ukraine, dilihat akan mengeruhkan lagi suasana.
Ini boleh mencetuskan ketegangan semula ekoran beberapa pusingan rundingan damai sepanjang tempoh bermula pencerobohan Rusia ke atas Ukraine,masih gagal mencapai persetujuan.
Justeru, pelabur menyaksikan corak kenaikan semula harga semalam pada carta XAU/USD yang mengukur nilai emas berbanding US dolar.
Kenaikan harga telah kembali semula ke paras rintangan 1950.00 yang menjadi halangan pada kenaikan emas minggu lalu.
Lonjakan harga di atas paras sokongan Moving Average 50 (MA50) pada rangka masa 1 jam di carta XAU/USD telah memberi sinar harapan kepada pelabur sebagai isyarat awal untuk emas bergerak dalam trend bullish selepas ini.
 Sekiranya kenaikan harga berjaya melepasi rintangan 1950.00 dan keluar dari zon mendatar tersebut, jangkaan kenaikan lebih tinggi untuk emas bakal menuju ke sasaran 2000.00 pula.
Dan untuk kenaikan lebih tinggi yang kekal diteruskan bakal kembali semula mencapai zon 2070.00 bagi mencabar rekod tertinggi sepanjang masa sebelum ini di kawasan tersebut.
Sebaliknya, jika paras 1950.00 tetap menjadi rintangan harga emas minggu ini juga, penurunan boleh menuju semula sehingga paras support 1900.00.
Sementara penurunan lebih rendah di bawah paras tersebut bakal menguji pula paras sekitar 1870.00 untuk catatkan paras terendah 5 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Turun 160 Pips Semalam Terkesan Oleh Ketidaktentuan Brexit

Pound Sterling terus didagangkan berisiko sehingga penghujung minggu ini berikutan ketidaktentuan pada isu Brexit walaupun perkembangan positif pada minggu lalu seperti membuka jalan ke arah penyelesaian. Pelabur kembali kekal berwaspada.
Terbaru, Perdana Menteri UK Borish Johnson mahukan pilihanraya diadakan pada Disember ini bertujuan untuk membolehkan ahli parlimen membahaskan rang undang-undang Brexit.
Tindakan tersebut mendapat tentangan oleh parti pembangkang yang mahukan jaminan untuk situasi no-deal Brexit boleh dielakkan. Sentimen dagangan Sterling kekal goyah memberi tekanan terhadap pergerakan harga pada carta pasangan matawang utama.
Berbanding dolar USD, matawang Pound Sterling bergerak lemah berdasarkan penurunan harga yang dipamerkan pada carta pasangan matawang GBP/USD pada sesi dagangan Khamis.
Jika diteliti, harga yang cuba membuat kenaikan telah mencapai paras ketinggian harian pada 1.29500 sebelum kembali membuat penurunan melepasi garisan Moving Average 50 (MA50) memberikan petanda awal penurunan harga bakal berlaku.
Harga kemudian dilihat sekali lagi cuba membuat kenaikan sebelum penurunan harga berlaku dengan jarak 120 pips ke paras lebih rendah mencecah 1.27900.
 Harga yang menyentuh zon RBS (resistance become support) tersebut dilihat gagal melanjutkan penurunan sebelum kembali membuat sedikit kenaikan sebelum pergerakan mendatar harga bersambung pada sesi pasaran Asia pagi ini.
Sejak sesi Asia bermula, harga yang masih berada di bawah garisan MA50 dilihat bergerak mendatar di paras 1.28400 dengan kewaspadaan para peserta pasaran menantikan perkembangan terbaru Brexit.
Jika harga meneruskan penurunan, harga dilihat akan cuba melepasi paras 1.27800 di zon RBS sebelum menuju ke zon RBS seterusnya menguji paras harga pada 1.27000.
Sebaliknya jika harga berjaya membuat lonjakan semula, berjaga-jaga di paras resistance 1.30000 dengan kemungkinan harga akan membuat kenaikan mencatatkan paras ketinggian terbaru jika perkembangan Brexit memberikan khabar positif.
Lihat gambar carta pasangan matawang GBP/USD di bawah untuk rujukan teknikal analisis anda.


Jaga-jaga Trader USD! Data Ekonomi AS Menanti Pada Sesi New York

Selain matawang euro, dolar greenback turut menjadi tumpuan utama para pelabur menjelang penerbitan data pertumbuhan ekonomi Amerika Syarikat pada sesi New York.
Ekonomi AS dijangka akan menunjukkan pertumbuhan yang lebih perlahan pada suku ketiga kerana terkesan dengan varian Delta dan kekangan rantaian bekalan global yang hampir membantutkan perbelanjaan pengguna.
Pertumbuhan Keluaran Dalam Negara Kasar (KDNK) AS dijangka meningkat 2.7% pada suku ketiga, setelah mencatatkan pengembangan 6.7% pada suku sebelumnya.
 Pada sesi Eropah, indeks dolar didagangkan stabil pada 93.88 berbanding sekumpulan matawang utama.
Sementara hasil perbendaharaan AS 10 tahun pula susut lebih rendah pada tahap 1.54%, menyebabkan pergerakan dolar greenback terbantut dan terus berlegar di sekitar harga yang sama.
Dalam pada itu, dolar Aussie diniagakan lebih kukuh di sekitar paras ketinggian tiga bulan yang disokong oleh lonjakan hasil bon Australia ke tahap tertinggi sejak pertengahan 2019 selepas bank pusat tidak membeli bon seperti yang diharapkan pelabur pada hari ini.
Minggu lepas Bank Pusat Australia (RBA) telah membeli bon kerajaan untuk menolak hasil kembali di bawah 0.17%. Hari ini, bank pusat sepatutnya membeli bon lagi tetapi tidak ada berita mengenai pembelian tersebut, dan ini sekali gus mendorong hasil bon ke tahap 0.5%.


Disangka Turun, EUR/USD Beri Petanda Untuk Melonjak Semula

Pergerakan harga pada carta pasangan matawang EUR/USD dilihat mendatar pada Selasa selepas mencapai paras tertinggi sejak September 2018 pada hari sebelumnya.
Bacaan iklim perniagaan Jerman tinjauan ifo menunjukkan angka yang meningkat untuk bulan Julai memberi gambaran bahawa ekonomi sedang menuju ke arah pemulihan.
European Central Bank (ECB) semalam telah mengarahkan untuk bank-bank di Eropah supaya membekukan pembayaran dividen serta pembelian balik saham sehingga Januari 2021. Hal ini bertujuan untuk menyokong langkah pelonggaran bank pusat serta pemulihan ekonomi.
US dolar pula dijangka akan terus bergerak lemah menjelang keputusan mesyuarat FOMC pada awal pagi Khamis dengan jangkaan berkemungkinan pelonggaran lebih lanjut oleh Federal Reserve (Fed) dalam menangani kesan buruk terhadap ekonomi AS.
Harga pada carta EUR/USD bergerak perlahan semalam meniti di atas paras sokongan Moving Average 50 (MA50) untuk pelabur menjangkakan perubahan trend akan berlaku.
Sebaliknya, harga kembali pamerkan kenaikan semula pada sesi Eropah hari ini selepas pergerakan perlahan sepanjang sesi Asia.
 Harga menuju semula paras ketinggian 1.17800 yang dicapai pada Isnin untuk harga menguji zon resistance tersebut.
Penyusutan berterusan US dolar akan melihatkan harga meneruskan kenaikan lebih tinggi sekaligus mencatatkan bacaan harga tertinggi terbaru.
Namun jika penurunan harga kembali berlaku dan harga bergerak lebih rendah di bawah paras sokongan MA50, pelabur akan menjangkakan trend bearish harga bermula.
Penurunan seterusnya dijangka akan menuju zon RBS (resistance become support) sekitar paras 1.16000 sebelum harga menentukan arah pergerakan yang selanjutnya.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Forex Penting Tumpuan Pasaran Minggu Ini (25-29 Mac 2019)

Berikut adalah sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Tinjauan Keyakinan Pengguna di Amerika Syarikat (Selasa 10.00 Malam): Keyakinan pengguna sebelum ini terjejas ekoran isu penutup kerajaan namun dilihat semakin pulih. Bacaan angka 131.4 pada Februari berkemungkinan akan sedikit meningkat untuk jangkaan pada bulan Mac pula.
Penetapan Kadar Faedah di New Zealand (Rabu 9.00 Pagi): Reserve Bank of New Zealand (RBNZ) dijangka akan mengekalkan kadar faedah di paras 0.75% seperti sebelum ini dan berkemungkinan juga akan memberi isyarat tiada kenaikan kadar dalam mesyuarat akan datang. Negara tersebut sedang berdepan isu serangan pengganas di Christchurch, namun implikasi yang berlaku akan mengambil masa untuk dilihat kesannya.
Data Imbangan Dagangan di Kanada (Rabu 8.30 Malam): Data yang melibatkan kadar import dan eksport barang di Kanada ini dijangka akan sedikit meningkat dari bacaan -4.6b sebelum ini kepada -2.3b.
 Data Pertumbuhan GDP Amerika Syarikat (Khamis 8.30 Malam): Kadar pertumbuhan tahunan yang meningkat kepada 2.6% sebelum ini adalah di luar jangkaan berikutan pertumbuhan yang dilihat bergerak perlahan. Namun, jangkaan bacaan pada data kali ini menurun kepada 2.4%.
Data pertumbuhan GDP di UK (Jumaat 5.30 Petang): Mengikut laporan sebelum ini, pertumbuhan ekonomi mencatatkan bacaan 0.2% pada suku tahun terakhir 2018. Bacaan data pada kali ini juga dijangka kekal seperti bacaan sebelumnya.
Data Inflasi Zon Eropah (Jumaat 6.00 Petang): Kadar inflasi di zon Eropah bergerak sederhana selepas beberapa bulan berada di paras lebih tinggi berikutan faktor harga minyak. Jangkaan bacaan data pada kali ini dijangka bakal menunjukkan peningkatan.
Kadar Pertumbuhan GDP di Kanada (Jumaat 8.30 Malam): Kadar pertumbuhan menguncup kepada 0.1% pada Disember lalu, bacaan yang mengecewakan. Pelabur akan melihat pula laporan pertama pertumbuhan untuk tahun ini.


Jangkaan Pergerakan Matawang USD Dalam (NFP) Malam Ini

Malam ini 4 November 2016, jam 8.30 malam, Jabatan Statistik Buruh US akan mengumumkan laporan NFP yang dijangkakan akan menambah sebanyak 175,000 pekerjaan, manakala kadar pengangguran diramalkan susut 0.1% kepada 4.9% daripada 5% bulan lepas. Average hourly earnings (upah kerja per jam) pula dijangkakan naik 0.1% kepada 0.3%.
Jika data yang dikeluarkan pada malam ini lebih besar dari jangkaan 175,000 akan menguatkan US dollar dan begitu juga sebaliknya. Jika data yang dikeluarkan melebihi 200,000 dijangkakan pasaran bon akan melemah disebabkan peningkatan keyakinan kepada ekonomi terbesar dunia ini. Pasaran bon menjadi pilihan pelabur semasa ketaktentuan politik dan ekonomi dunia.
Pun begitu, laporan data pengangguran dan average hourly earnings juga harus diberi perhatian. Perbezaan data yang signifikan berbanding nilai jangkaan mampu memberi impak yang besar kepada pasaran.
Para Trader juga perlu berhati-hati dengan laporan yang tidak sejajar dalam ketiga-tiga data ini. Contohnya data perubahan jumlah pekerjaan adalah tidak baik dalam masa yang sama data average hourly earnings (upah kerja per jam) pula positif ataupun meningkat.
Maksudnya, pertambahan pekerjaan menyusut tetapi kadar upah meningkat yang menunjukkan pasaran buruh yang tak meyakinkan tetapi gaji pekerja dinaikkan. Pattern data seperti ini adalah tidak sejajar yang selalunya akan menyebabkan spiked atas dan  bawah sejurus selepas data NFP dikeluarkan. Hal inilah yang perlu diberi perhatian oleh trader.
 The Fed juga memberi tumpuan kepada peningkatan dalam pendapatan untuk memberi isyarat bahawa ekonomi sedang mengukuh. Peningkatan dalam pertumbuhan pendapatan akan menjadi panduan kepada permulaan kenaikan inflasi.
Baru-baru ini pada mesyuarat FOMC, The Fed (bank pusat US) mengekalkan kadar faedah pada paras 0.50% dan menyatakan kebarangkalian kenaikan kadar semakin tinggi dimana risiko ekonomi juga telah stabil. Keseluruhan ucapan pada mesyuarat itu memberi isyarat yang The Fed akan mengetatkan polisinya (menaikkan kadar) pada Disember.
Apa yang penting untuk dilihat dalam laporan NFP malam ini adalah, sama ada data yang dikeluarkan menyokong kenaikan kadar ataupun tidak. Jika data yang dikeluarkan adalah baik akan menguatkan kebarangkalian kenaikan kadar seterusnya US dollar akan menguat dan begitu juga sebaliknya.
Pasaran menjangkakan peningkatan dalam jumlah pertambahan pekerjaan iaitu sekitar 175,000. Dalam pasaran, sebarang nilai di bawah paras ini akan menyebabkan kekecewaan dalam pasaran lebih-lebih lagi nilai di bawah paras 150,000 yang akan melemahkan US dollar.
Akhir sekali, data NFP ini juga dijangka akan memberi impak kepada situasi politik US yang akan mengadakan Pilihanraya Presiden pada minggu hadapan. Jika data yang dikeluarkan lebih tinggi dari jangkaan dengan kadar pengangguran yang semakin berkurang akan memberi kesan positif kepada calon Presiden, Hillary Clinton. Ini disebabkan presiden pada masa ini Barack Obama adalah dari Parti Demokrat yang sama dengan Clinton. Sudah tentu data positif pada malam ini akan memberi jangkaan positif kepada polisi Demokrat yang mampu mencipta pekerjaan yang banyak dalam negara US.


EUR/USD Kecewakan Jangkaan Pelabur Untuk Melonjak

Pergerakan harga pada carta pasangan mata wang EUR/USD mengecewakan pelabur yang menjangkakan untuk kenaikan harga sebaliknya harga alami kejatuhan semula.
US dolar kembali pamerkan pengukuhan selepas hasil perbendaharaan Amerika Syarikat (AS) kembali meningkat semula.
Walaupun peningkatan US dolar dilihat agak terhad, namun berjaya memberi tekanan terhadap mata wang utama yang lain dalam pasaran untuk kembali bergerak lemah semula.
Pada carta harga EUR/USD semalam, harga kembali membuat penurunan selepas gagal mengekalkan lonjakan pada hari sebelumnya.
Selepas melonjak dari paras support 1.2000 pada Selasa, harga pada mulanya dilihat positif untuk membuat kenaikan selepas melepasi zon rintangan 1.20600-1.20900. Namun, harga menjunam semula pada sesi Eropah semalam.
Data ekonomi Eropah yang diterbitkan semalam gagal menyokong peningkatan nilai Euro sementara data jualan runcit serta kadar pengangguran Eropah akan menjadi tumpuan hari ini.
Bersambung pada dagangan Khamis, pelabur semakin diyakinkan untuk harga meneruskan penurunan apabila bergerak lebih rendah di bawah paras halangan Moving Average 50 (MA50) pada rangka masa 1 jam pergerakan harga di awal sesi Asia.
 Penurunan lebih rendah bakal kembali semula ke paras 1.2000 untuk harga menguji zon support tersebut.
Harga berkemungkinan akan mencatatkan paras terendah terbaru 4 minggu ke zon RBS (resistance become support) 1.19500 atau zon support 1.19000.
Sekiranya harga berjaya membuat kenaikan semula melepasi zon rintangan 1.20600-1.20900, kenaikan lebih tinggi akan dijangkakan semula untuk menuju ke zon SBR (support become resistance) 1.21500-1.21800.
Pelabur akan lebih berwaspada terhadap dagangan US dolar menjelang laporan data pekerjaan NFP AS pada Jumaat.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Akhirnya Berakhir Dengan Positif Minggu Ini Disokong Oleh FOMC dan Data NFP

Selepas enam minggu berturut-turut mengalami kejatuhan, US dolar akhirnya merekod kenaikan pertama pada minggu ini. Sudah tentu ia banyak disumbangkan oleh data pekerjaan (NFP) yang memberangsangkan pada Jumaat.
Us dolar dilihat cuba membuat pemulihan pada minggu ini, namun pergerakan agak bercampur-campur kepada US dolar. Jika bukan disebabkan data NFP yang positif US dolar sememangnya merekodkan kejatuhan sekali lagi pada minggu ini berdasarkan indeks US dolar.
Dua tumpuan pasaran pada minggu ini adalah kepada penetapan polisi FOMC dan juga data NFP.
Federal Reserve melalui FOMC menepati jangkaan dengan mengekalkan kadar faedah di paras 1.50%. Pasaran tidak menjangka perubahan yang jelas kepada polisi monetari dan ia jelas dalam pengumuman polisi pada Rabu waktu Amerika Syarikat. Dengan itu, pergerakan pasaran juga agak perlahan selepas polisi diumumkan pagi tadi.
Berbalik kepada kenyataan polisi The Fed, secara keseluruhan ia dilihat lebih hawkish daripada sebelum ini dengan penambahan perkataan yang lebih positif dari segi pengetatan polisi. The Fed memberikan isyarat akan meneruskan halatuju pengetatan polisi dengan ekonomi berkembang pada kadar yang mampan. Dengan itu, US dolar mengukuh sejak pembukaan pasaran Asia pada Khamis yang jelas dilihat dalam pasangan matawang USD/JPY dan EUR/USD/.
Data pekerjaan pula menambah kenaikan US dolar dengan kedua-dua data tambahan pekerjaan (employment change) dan kadar gaji (average hourly earnings) merekod kenaikan. Pekerjaan di AS meningkat sebanyak 200,000 melebihi jangkaan 181,000. Kadar gaji naik sebanyak 0.3% pada Januari melebihi jangkaan 0.2%. Dengan kombinasi dua data pekerjaan AS yang positif ini telah melonjakkan US dolar pada Jumaat di mana ia jelas dilihat dalam pasangan matawang USD/JPY.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

22 – 26 Januari
29 Jan – 02 Feb

Eur/Usd- naik 324 pip
Eur/Usd – volatile 187 pip

Usd/Jpy– jatuh 295 pip
Usd/Jpy – naik 207 pip

Gbp/Usd– naik 488 pip
Gbp/Usd – volatile 298 pip

Usd/Chf- jatuh 352 pip
Usd/Chf – volatile 141 pip

Usd/Cad– jatuh 215 pip
Usd/Cad – naik 187 pip

Aud/Usd– naik 179 pip
Aud/Usd – jatuh 201 pip

Nzd/Usd– volatile 170 pip
Nzd/Usd – jatuh 141 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Imbangan perdagangan New Zealand (Selasa)

Laporan imbangan dagangan New Zealand menunjukkan rekod yang cemerlang. Berdasarkan laporan, New Zealand mencatat lebihan sebanyak NZ$640 juta dalam imbangan dagangan pada bulan Disember. Eksport bulan Disember naik 26% kepada NZ$5.55 billion. Bacaan ini melebihi jangkaan penganalisis dan bacaan bulan sebelumnya. Import pula naik kepada NZ$4.91 billion pada bulan Disember.

Data keyakinan perniagaan Australia (Selasa)

Indeks keyakinan perniagaan meningkat 4 mata kepada +11 mata pada bulan Disember. Bacaan ini merupakan rekod tertinggi sejak Julai 2017, walaupun sedikit tersasar daripada jangkaan penganalisis. Hal ini menunjukkan keadaan perniagaan kekal stabil. Peningkatan ini juga didorong oleh pengukuhan ekonomi global.

Indeks PMI China (Rabu)

 Pertumbuhan sektor pembuatan China perlahan lebih daripada jangkaan pada Januari. Bacaan merekod paras terendah lapan bulan lalu berikutan pasaran hartanah yang semakin perlahan. Indeks PMI sektor pembuatan susut ke paras 51.3 pada Januari berbanding bacaan yang dicatat pada Disember iaitu  51.6. Jangkaan bagi data kali ini adalah 51.5. Dengan data China yang meleset ini, ia menjadi faktor tambahan kepada kejatuhan AUD pada Rabu.
Laporan kajian soal selidik Caixin yang menumpukan pada syarikat pembuatan kecil dan sederhana di China yang dikeluarkan pada hari ini melebihi jangkaan. Pengeluaran kilang merekod bacaan tertinggi 13 bulan lalu. Indeks tempahan pengurus Caixin/Markit mencatat bacaan 51.5 pada bulan Januari.

Data inflasi Australia (Rabu)

Bacaan inflasi Australia yang dikeluarkan pada Rabu meleset daripada jangkaan sekaligus mengurangkan potensi kenaikan kadar faedah Reserve Bank of Australia (RBA). Harga pengguna (CPI) hanya mencatat bacaan 0.6% pada suku keempat 2017 yang meleset daripada jangkaan 0.7%. Bacaan tahunan (YoY) pula merekodkan bacaan 1.9% yang juga kurang daripada jangkaan 2.0%.

Data Inflasi Zon-Eropah (Rabu)

Zon-Eropah merekod bacaan inflasi (CPI) 1.3% pada Januari sejajar dengan jangkaan, tetapi kurang daripada bacaan sebelum ini 1.4%. Bacaan core-CPI yang tidak mengambil kira harga makanan, tenaga, alkohol dan tembakau meningkat 1.0% pada Januari. Bacaan ini juga sejajar dengan jangkaan tetapi lebih tinggi daripada bacaan 0.9% sebelum ini.

Data ADP-NFP AS (Rabu)

Tahun baru 2018 bermula dengan catatan tambahan pekerjaan Amerika Syarikat yang begitu memberangsangkan dengan tambahan 234,000 pada Januari menurut ADP dan Moody’s Analytics.
“Pasaran pekerjaan terus meningkat,” kata Mark Zandi, ketua penganalisis ekonomi di Moosy’s Analytics. “Dengan kenaikan besar pada Januari, Amerika Syarikat berada pada landasan tepat untuk merekod tambahan 2 juta pekerja dua tahun berturut-turut.”

Indeks PMI sektor pembuatan UK (Khamis)

Aktiviti sektor pembuatan UK perlahan pada awal 2018 yang memburukkan sedikit keyakinan terhadap ekonomi Britain. Dalam laporan yang dikeluarkan oleh IHS Markit, bacaan PMI indeks pembuatan UK itu hanya merekod bacaan 55.3 berbanding jangkaan 56.5 dan kurang daripada bacaan sebelum ini 56.2.

Indeks PMI sektor pembuatan AS (Khamis)

Indeks pembuatan mencatat bacaan 59.1 lebih berbanding jangkaan 58.7 tetapi lebih rendah daripada bacaan sebelum ini. Bacaan melebihi 50 menunjukkan prestasi positif sektor pembuatan manakala bacaan di bawah 50 menunjukkan prestasi negatif. Untuk pengetahuan anda, sektor pembuatan Amerika Syarikat mewakili 12% daripada keseluruhan ekonomi Amerika Syarikat.

Data NFP AS (Jumaat)

Pekerjaan di AS meningkat sebanyak 200,000 dengan kadar gaji (Average hourly earnings) turut merekod kenaikan. Kadar gaji naik sebanyak 0.3% pada Januari melebihi jangkaan 0.2%. Dengan kombinasi dua data pekerjaan AS yang positif ini telah melonjakkan US dolar pada Jumaat.


Jangan Risau! Walaupun USD Susut Tapi …

Setelah melonjak lebih tinggi pada Rabu, raja matawang USD kembali mengurangkan keuntungannya yang turut menyusuli penurunan hasil bon AS.
Indeks dolar naik menghampiri paras ketinggian satu tahun pada sesi New York selepas data pekerjaan ADP sektor swasta AS menunjukkan bacaan yang lebih kukuh daripada dijangkakan pada bulan September.
Ekonomi AS menambah sebanyak 568,000 pekerjaan dalam sektor swasta pada bulan lalu daripada bacaan yang disemak semula sebanyak 340,000 pada bulan sebelumnya. Bacaan ini juga lebih baik daripada dijangkakan untuk kenaikan sebanyak 425,000.
Ini sekali gus mengangkat harapan pelabur untuk melihat pengukuhan yang sama dalam laporan pekerjaan NFP yang bakal dikeluarkan pada Jumaat.
 Namun, US dolar kembali susut selepas pemimpin Senat Republikan Mitch McConnell memberi kebenaran kepada Demokrat untuk menggunakan prosedur normal untuk luluskan lanjutan pembiayaan had siling hutang (debt ceiling) yang telah mengangkat sentimen pasaran dan mendorong saham AS kembali didagangkan positif.
Langkah ini akan memberi lebih banyak masa untuk Demokrat dan Republikan mencari penyelesaian kepada masalah tersebut.
Dolar greenback yang pada mulanya menyentuh paras tertinggi pada 94.44 ketika sesi New York, kembali susut ke sekitar harga 94.20 berbanding kebanyakan matawang utama.
Walaupun begitu, US dolar masih dilihat lebih kukuh kerana disokong oleh keyakinan pelabur untuk bacaan yang lebih kuat dalam laporan NFP AS, sekali gus meningkatkan lagi harapan untuk pengurangan dalam pembelian bon oleh Federal Reserve.
Kenaikan semula yang dipamerkan hasil bon AS 10 tahun pada sesi Asia hari ini setelah susut sebelum ini, mungkin akan menyokong untuk US dolar kembali meningkat.


Data Tuntutan Beri Indikasi Pasaran Buruh Kekal Kukuh Walaupun Faedah Pengangguran Meningkat! Apa Kata Para Pakar?

Bilangan rakyat Amerika yang memfailkan tuntutan baharu untuk faedah pengangguran meningkat lebih daripada jangkaan minggu lepas, tetapi trend asas kekal konsisten dengan pasaran buruh yang kukuh.
Tuntutan awal untuk faedah pengangguran 21,000 kepada 211,000 bagi minggu berakhir 4 Mac, lapor Jabatan Buruh pada Khamis. Ahli ekonomi yang ditinjau oleh Reuters malah telah meramalkan 195,000 tuntutan untuk minggu terkini.
Tuntutan kekal di bawah 200,000 selama tujuh minggu berturut-turut, menunjukkan bahawa pengurangan pekerjaan berprofil tinggi dalam sektor teknologi tidak mempunyai kesan material terhadap pasaran buruh.
Data pada hari Rabu menunjukkan terdapat 1.9 peluang pekerjaan bagi setiap penganggur pada bulan Januari. The Fed’s Beige Book menyifatkan pasaran pekerjaan kekal “teguh” pada bulan Februari.
 Dengan pasaran buruh yang sentiasa kukuh, bacaan inflasi kukuh dan perbelanjaan pengguna kukuh pada Januari. Pengerusi the FEd Fed Jerome Powell memberitahu penggubal undang-undang minggu ini bahawa bank pusat A.S. mungkin perlu menaikkan kadar faedah lebih daripada jangkaan.
Pasaran kewangan telah menetapkan harga dalam kenaikan kadar 50 mata asas pada mesyuarat dasar Fed pada 21-22 Mac, berdasarkan alat FedWatch CME Group. Fed telah meningkatkan kadar dasarnya sebanyak 450 mata asas sejak Mac lalu daripada hampir sifar kepada julat 4.50%-4.75%.
Bilangan orang yang menerima faedah selepas minggu awal bantuan, proksi untuk pengambilan pekerja, meningkat 69,000 kepada 1.718 juta pada minggu berakhir 25 Februari. Tuntutan yang dikatakan berterusan kekal rendah, menunjukkan beberapa pekerja yang diberhentikan boleh mencari kerja baharu dengan mudah.
Tumpuan pasaran kembali beralih kepada data NFP yang akan diterbitkan pada hari Jumaat dengan jangkaan meningkat sebanyak 205,000 pekerjaan pada Februari selepas melonjak 517,000 pada Januari.


GBP/USD Bangkit Semula Selepas Terjerumus 140 Pips

Pound Sterling kembali didagangkan susut pada sesi New York semalam susulan perkembangan kurang memberangsangkan pada rundingan Brexit.
Seperti sebelum ini juga, isu perikanan masih menjadi batu penghalang untuk kesepakatan tercapai di antara Kesatuan Eropah (EU) dan UK tercapai.
Walaupun situasi sama berulang dan pelabur sudah boleh menjangkakan perkara tersebut, namun impak terhadap pergerakan harga tetap memberikan kebimbangan terhadap pelabur.
Pada carta harga bagi pasangan mata wang GBP/USD, harga kembali susut semula pada dagangan Selasa menuju semula ke zon tumpuan 1.33000 selepas harga berjaya pamerkan lonjakan gah pada hari sebelumnya.
Namun, hampir sahaja menyentuh paras 1.33000 harga kembali pantul untuk menutup dagangan sesi New York lebih tinggi sekitar 1.33600.
Penurunan harga di sesi New York turut didorong oleh faktor pengukuhan US dolar dalam pasaran berikutan risiko variasi virus baru yang muncul serta kemungkinan bahawa Donald Trump tidak akan menandatangani pakej bantuan Covid-19 setelah diluluskan.
 Menyambung dagangan pada Rabu, harga meningkat di sesi Asia namun terhalang di antara rintangan 1.34000 dan paras sokongan Moving Average 50 (MA50) pada rangka masa 1 jam pergerakan harga.
Jika kenaikan berjaya diteruskan, zon harga 1.35000 akan kembali diuji yang menjadi paras rintangan mingguan.
Namun jika harga gagal melepasi 1.34000 dan menjunam semula, paras sokongan pada zon 1.33000 akan kembali menjadi tumpuan.
Penurunan yang kekal diteruskan akan mendorong harga menuju pula ke zon support di bawah paras 1.32000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI